Διαχείριση προφίλ

Επιστροφή στα περιεχόμενα

# Διαχείριση προφίλ

Τι είναι το προφίλ;
Λίστα προφίλ
Εικονίδια λίστας προφίλ
Σύνδεση σε προφίλ
Δημιουργία νέου προφίλ
Επεξεργασία υπάρχοντος προφίλ
Κατάργηση προφίλ
Ρύθμιση κωδικού πρόσβασης προφίλ
Εξαγωγή και εισαγωγή προφίλ

# Τι είναι το προφίλ;

Το προφίλ είναι μια αποθηκευμένη ομάδα ρυθμίσεων δικτύου. Τα προφίλ εμφανίζονται στη λίστα Προφίλ. Τα προφίλ είναι χρήσιμα όταν μετακινείστε από ένα ασύρματο δίκτυο σε άλλο. Μπορείτε να ρυθμίσετε τις παραμέτρους διαφορετικών προφίλ για κάθε ασύρματο δίκτυο. Οι ρυθμίσεις προφίλ περιλαμβάνουν το όνομα δικτύου (SSID), τον τρόπο λειτουργίας και τις ρυθμίσεις ασφάλειας.

Ένα προφίλ δημιουργείται όταν συνδέεστε σε ασύρματο δίκτυο.

1. Επιλέξτε ένα δίκτυο από τη λίστα Ασύρματα δίκτυα.
2. Κάντε κλικ στο Σύνδεση.
3. Εάν το ασύρματο δίκτυο απαιτεί κωδικό πρόσβασης WEP ή κλειδί κρυπτογράφησης, θα σας ζητηθεί να εισάγετε αυτές τις πληροφορίες πριν από τη σύνδεση. Για να αλλάξετε τις επιλογές ασφάλειας, κάντε κλικ στο Για προχωρημένος για να ανοίξετε τις Ρυθμίσεις ασφάλειας του Δημιουργία ασύρματου προφίλ.
4. Κάντε κλικ στο OK για να συνδεθείτε. Δημιουργείται ένα προφίλ και προστίθεται στη λίστα Προφίλ.

Ο Οδηγός δημιουργίας ασύρματου προφίλ σάς καθοδηγεί στις ρυθμίσεις που απαιτούνται για να συνδεθείτε στο ασύρματο δίκτυο. Με την ολοκλήρωσή του, αποθηκεύεται το προφίλ και προστίθεται στη λίστα Προφίλ. Εφόσον αυτές οι ρυθμίσεις αποθηκεύονται, την επόμενη φορά που βρίσκεστε εντός της εμβέλειας αυτού του ασύρματου δικτύου συνδέεστε αυτόματα.

## Λίστα Προφίλ

Η λίστα Προφίλ εμφανίζει μια λίστα υπαρχόντων προφίλ. Όταν βρίσκεστε στην εμβέλεια ενός ασύρματου δικτύου, το Intel(R) PROSet/Wireless σαρώνει τη λίστα Προφίλ για να ελέγξει εάν υπάρχει αντιστοιχία. Εάν βρεθεί αντιστοιχία, θα συνδεθείτε αυτόματα στο δίκτυο.

### Βέλη προτεραιότητας στη λίστα Προφίλ

- Χρησιμοποιήστε το επάνω βέλος για να μετακινήσετε τη θέση του επιλεγμένου προφίλ προς τα επάνω στη λίστα Προφίλ.
- Χρησιμοποιήστε το κάτω βέλος για να μετακινήσετε τη θέση του επιλεγμένου προφίλ προς τα κάτω στη λίστα Προφίλ.

## Εικονίδια λίστας προφίλ

Τα εικονίδια κατάστασης προφίλ δικτύου υποδεικνύουν εάν ο προσαρμογέας συσχετίζεται με κάποιο δίκτυο, τον τύπο του τρόπου λειτουργίας που χρησιμοποιείται και εάν είναι ενεργοποιημένη η κρυπτογράφηση ασφάλειας. Τα εικονίδια αυτά εμφανίζονται δίπλα στο όνομα προφίλ στη λίστα προφίλ.

Όνομα | Περιγραφή
Όνομα προφίλ: | Το όνομα προφίλ είναι το όνομά σας για αυτό το δίκτυο. Μπορεί να είναι οποιοδήποτε όνομα που σας βοηθά να αναγνωρίσετε αυτό το δίκτυο. Για παράδειγμα, Το δίκτυο του Σπιτιού Μου, Καφενείο στο Δρόμο.
Όνομα δικτύου | Όνομα του ασύρματου δικτύου (SSID) ή υπολογιστή.
Εικονίδια σύνδεσης - Τα εικονίδια κατάστασης προφίλ δικτύου υποδεικνύουν τις διαφορετικές καταστάσεις σύνδεσης του προσαρμογέα με ασύρματο δίκτυο, τον τύπο του τρόπου λειτουργίας που χρησιμοποιείται και εάν χρησιμοποιείται ασφάλεια δικτύου.
| Μπλε κύκλος: Ο ασύρματος προσαρμογέας συσχετίζεται με σημείο πρόσβασης ή υπολογιστή (λειτουργία ad hoc). Αν είναι ενεργοποιημένη η ασφάλεια 802.1Χ ενός προφίλ, αυτό υποδεικνύει ότι ο ασύρματος προσαρμογέας είναι συσχετισμένος και έχει ελεγμένη ταυτότητα.
| Υποδεικνύει λειτουργία Δικτύου (Υποδομή)
| Υποδεικνύει λειτουργία Συσκευή προς συσκευή (ad hoc).
| υποδεικνύει προφίλ διαχειριστή
| Το ασύρματο δίκτυο χρησιμοποιεί κρυπτογράφηση ασφάλειας.

Βέλη

Χρησιμοποιήστε τα βέλη για να θέσετε τα προφίλ κατά σειρά προτίμησης για αυτόματη σύνδεση.

- Επάνω βέλος: Μετακίνηση της θέσης του επιλεγμένου προφίλ προς τα επάνω στη λίστα Προφίλ.
- Κάτω βέλος: Μετακίνηση της θέσης του επιλεγμένου προφίλ προς τα κάτω στη λίστα Προφίλ.

Σύνδεση | Συνδέστε το επιλεγμένο προφίλ για το ασύρματο δίκτυο.
Προσθήκη | Ανοίγει το Γενικές ρυθμίσεις ασύρματου προφίλ, το οποίο χρησιμοποιείται για τη δημιουργία νέου προφίλ. Για περισσότερες πληροφορίες, ανατρέξτε στο Δημιουργία νέου προφίλ.
Αφαίρεση | Αφαιρεί το επιλεγμένο προφίλ από τη λίστα Προφίλ. Για περισσότερες πληροφορίες, ανατρέξτε στο Κατάργηση προφίλ.
Ιδιότητες | Χρησιμοποιείται για την επεξεργασία των περιεχομένων ενός υπάρχοντος προφίλ. Μπορείτε επίσης να κάνετε διπλό κλικ σε ένα προφίλ στη λίστα Προφίλ για να το επεξεργαστείτε. Για περισσότερες πληροφορίες, ανατρέξτε στο Επεξεργασία υπάρχοντος προφίλ.
| Εξαγωγή/Εισαγωγή: Εισάγει και εξάγει προφίλ με βάση το χρήστη προς τη λίστα Προφίλ και από αυτήν. Είναι δυνατή η αυτόματη εισαγωγή ασύρματων προφίλ στη λίστα Προφίλ. Για περισσότερες πληροφορίες, ανατρέξτε στο Εισαγωγή ή εξαγωγή προφίλ.
Κλείσιμο | Κλείνει το παράθυρο διαχείρισης προφίλ.
Βοήθεια; | Παρέχει πληροφορίες βοήθειας για τη σελίδα αυτή.

## Σύνδεση σε προφίλ

Όταν βρίσκεστε εντός της εμβέλειας ενός ασύρματου δικτύου που έχει αντίστοιχο προφίλ, συνδέεστε αυτόματα στο συγκεκριμένο δίκτυο. Εάν ένα δίκτυο με προφίλ χαμηλότερης προτεραιότητας βρίσκεται επίσης εντός εμβέλειας, μπορείτε να επιβάλλετε τη σύνδεση στο συγκεκριμένο προφίλ χαμηλότερης προτεραιότητας. Αυτό επιτυγχάνεται από το Intel(R) PROSet/Wireless ή το εικονίδιο στη γραμμή εργασιών.

Μη αυτόματη σύνδεση σε προφίλ από το Intel(R) PROSet/Wireless:

1. Κάντε διπλό κλικ στο εικονίδιο στη γραμμή εργασιών για να ανοίξετε το κύριο παράθυρο Intel(R) PROSet/Wireless.
2. Κάντε κλικ στο Προφίλ για να ανοίξετε τη λίστα Προφίλ.
3. Επιλέξτε το προφίλ από τη λίστα Προφίλ.
4. Κάντε κλικ στο Σύνδεση. Σας υπενθυμίζουμε ότι η σύνδεση γίνεται μόνο εάν το ασύρματο δίκτυο βρίσκεται εντός εμβέλειας.

Μη αυτόματη σύνδεση σε προφίλ από τη γραμμή εργασιών:

1. Κάντε δεξί κλικ στο εικονίδιο στη γραμμή εργασιών της σύνδεσης Intel(R) PROSet/Wireless.
2. Κάντε κλικ στο Σύνδεση σε προφίλ.
3. Επιλέξτε ένα προφίλ.
4. Κάντε κλικ για να ξεκινήσετε τη σύνδεση.

## Δημιουργία νέου προφίλ

Επιλέξτε ένα δίκτυο από τη λίστα Ασύρματα δίκτυα.

Κάντε κλικ στο Σύνδεση.

Ο διαχειριστής Δημιουργία ασύρματου προφίλ σάς καθοδηγεί στα απαραίτητα βήματα για να δημιουργήσετε ένα προφίλ και να συνδεθείτε στο δίκτυο. Κατά τη διαδικασία αυτή, το Ρυθμίσεις ασφάλειας του Δημιουργία ασύρματου προφίλ προσπαθεί να εντοπίσει τις ρυθμίσεις ασφάλειας που είναι κατάλληλες για σας.

Για να δημιουργήσετε ένα νέο προφίλ και να συνδεθείτε σε ασύρματο δίκτυο:

1. Από το κύριο παράθυρο Intel(R) PROSet/Wireless, κάντε κλικ στο Προφίλ.
2. Στη λίστα Προφίλ, κάντε κλικ στο Προσθήκη για να ανοίξετε τις Γενικές ρυθμίσεις ασύρματου προφίλ.
3. Όνομα προφίλ: Εισάγετε ένα περιγραφικό όνομα προφίλ.
4. Όνομα ασύρματου δικτύου (SSID): Εισάγετε το όνομα του ασύρματου δικτύου.
5. Τρόπος λειτουργίας: Δίκτυο (Υποδομή) επιλέγεται ως προεπιλογή.

#### Περιγραφή γενικών ρυθμίσεων

Όνομα | Περιγραφή
--- | ---

Όνομα προφίλ:

Όνομα του προφίλ ασύρματου δικτύου.

Όταν ρυθμίζετε τις παραμέτρους ενός ασύρματου δικτύου που επιλέχτηκε από τη λίστα Ασύρματα δίκτυα, το όνομα προφίλ είναι το ίδιο με το Όνομα ασύρματου δικτύου (SSID). Μπορείτε να αλλάξετε το όνομα αυτό ώστε να είναι πιο περιγραφικό ή να το προσαρμόσετε για προσωπική σας χρήση.

Παραδείγματα: My Office Network, Bob's Home Network, ABC Company Network

Όνομα ασύρματου δικτύου (SSID)

Όνομα του σημείου πρόσβασης ασύρματου δικτύου που χρησιμοποιείται από τον ασύρματο προσαρμογέα για σύνδεση. Το όνομα δικτύου πρέπει να ταιριάζει επακριβώς με το όνομα του σημείου πρόσβασης ασύρματου δικτύου. Γίνεται διάκριση μεταξύ πεζών και κεφαλαίων.

Όταν ρυθμίζετε τις παραμέτρους ενός ασύρματου δικτύου που έχει επιλεγεί από τη λίστα Ασύρματα δίκτυα, το όνομα δικτύου λαμβάνεται από τη λίστα ασύρματων δικτύων. Δεν μπορείτε και δεν πρέπει να το αλλάζετε.

Εάν ένα σημείο πρόσβασης δεν μεταδίδει το όνομα δικτύου του (SSID) ή ο ασύρματος προσαρμογέας λαμβάνει κρυφό όνομα δικτύου από κρυφό σημείο πρόσβασης, εμφανίζεται <Δεν μεταδόθηκε το SSID> στη λίστα ασύρματων δικτύων. Για να συσχετίσετε με μια καταχώρηση δικτύου <Δεν μεταδόθηκε το SSID>, πρέπει να δημιουργηθεί καινούργιο προφίλ πριν από τη σύνδεση. Μετά τη σύνδεση, το <Δεν μεταδόθηκε το SSID> ακόμη εμφανίζεται στη λίστα ασύρματων δικτύων. Το συσχετισμένο προφίλ SSID προβάλλετε στη λίστα Προφίλ.

Λειτουργία

Δίκτυο (υποδομή): Συνδέεστε σε σημείο πρόσβασης. Ένα δίκτυο υποδομής αποτελείται από ένα ή περισσότερα σημεία πρόσβασης και έναν ή περισσότερους υπολογιστές με ασύρματους προσαρμογείς. Η σύνδεση αυτή είναι ο τύπος που χρησιμοποιείται σε οικιακά δίκτυα, εταιρικά δίκτυα, ξενοδοχεία και σε άλλα μέρη για να παρέχει πρόσβαση στο δίκτυο ή/και στο Διαδίκτυο.

ΣΗΜΕΙΩΣΗ: Διατίθεται μόνο Δίκτυο (Υποδομή) για προφίλ διαχειριστή (προφίλ προεισόδου/κοινό προφίλ, μόνιμο προφίλ και προφίλ VoIP). Βλ. Εργαλείο διαχειριστή για περισσότερες πληροφορίες.

Συσκευή προς συσκευή (ad hoc): Απευθείας σύνδεση σε άλλους υπολογιστές σε ασύρματο δίκτυο ad hoc. Αυτός ο τύπος σύνδεσης είναι χρήσιμος για συνδέσεις μεταξύ δύο ή περισσοτέρων υπολογιστών μόνο. Δεν παρέχει πρόσβαση σε πόρους δικτύου ή στο Διαδίκτυο.

Για προχωρημένους | Κάντε κλικ στο Για προχωρημένους για να αποκτήσετε πρόσβαση στο Ρυθμίσεις για προχωρημένους. Χρησιμοποιήστε τις Ρυθμίσεις για προχωρημένους για να ρυθμίσετε τις επιλογές διατήρησης σύνδεσης, μορφής ονόματος χρήστη, αυτόματης σύνδεσης ή αυτόματης εισαγωγής, να εκκινήσετε μια εφαρμογή (έναρξη εφαρμογής), να ορίσετε κωδικό πρόσβασης προφίλ (προστασία με κωδικό πρόσβασης) ή να καθορίσετε συγκεκριμένη διεύθυνση σημείου πρόσβασης για σύνδεση προσαρμογέα (υποχρεωτικό σημείο πρόσβασης).
Επόμενο | Συνεχίζετε στη σελίδα Ρυθμίσεις ασφάλειας.
OK | Ολοκληρώνει τη δημιουργία ενός νέου προφίλ με τις τρέχουσες ρυθμίσεις.
Άκυρο | Κλείνει τον Οδηγό δημιουργίας ασύρματου προφίλ και ακυρώνει τυχόν αλλαγές που έγιναν.
Βοήθεια; | Παρέχει πληροφορίες βοήθειας για τη σελίδα αυτή.

6. Κάντε κλικ στο Για προχωρημένους για τις ακόλουθες επιλογές:
   - Αυτόματη σύνδεση: Επιλέξτε για να συνδεθείτε αυτόματα ή μη αυτόματα σε ένα προφίλ.
   - Αυτόματη εισαγωγή: Ο διαχειριστής δικτύου μπορεί να εξάγει ένα προφίλ σε άλλον υπολογιστή.
   - Υποχρεωτικό σημείο πρόσβασης: Επιλέξτε για να συσχετίσετε τον ασύρματο προσαρμογέα με συγκεκριμένο σημείο πρόσβασης.
   - Προστασία με κωδικό πρόσβασης: Επιλέξτε για να προστατεύσετε το προφίλ με κωδικό πρόσβασης.
   - Έναρξη εφαρμογής: Καθορίστε κάποιο πρόγραμμα που θα ξεκινήσει όταν γίνει η ασύρματη σύνδεση.
   - Διατήρηση σύνδεσης: Επιλέξτε για να παραμείνετε συνδεδεμένοι σε προφίλ χρήστη μετά την έξοδο.

#### Περιγραφή ρυθμίσεων για προχωρημένους

Χρησιμοποιήστε το για να προστατεύσετε ένα προφίλ με κωδικό πρόσβασης και να επιλέξετε ένα συγκεκριμένο σημείο πρόσβασης στο δίκτυο για να συνδεθείτε σε αυτό. Κάντε κλικ στο κουμπί Για προχωρημένους στη σελίδα Γενικές ρυθμίσεις για να αποκτήσετε πρόσβαση στη σελίδα αυτή.

Όνομα | Περιγραφή
--- | ---

Αυτόματη σύνδεση

Αυτόματα (Προεπιλογή): Κάντε την επιλογή αυτή για να συνδέεται το Intel(R) PROSet/Wireless αυτόματα στο προφίλ αυτό όταν βρίσκεται εντός εμβέλειας.

Κατ’ απαίτηση: Κάντε την επιλογή αυτή για να εμποδίσετε την αυτόματη σύνδεση ενός προφίλ όταν το δίκτυο βρίσκεται εντός εμβέλειας. Για παράδειγμα, εάν υπάρχει χρέωση για την ασύρματη σύνδεση και δεν θέλετε να συνδέεστε αυτόματα όταν βρίσκεστε εντός εμβέλειας.

Για να συνδεθείτε στο δίκτυο:

1. Επιλέξτε το δίκτυο από τη λίστα Ασύρματα δίκτυα.
2. Κάντε κλικ στο Σύνδεση.

Αυτόματη εισαγωγή

Επιτρέπει σε διαχειριστή δικτύου να μεταφέρει εύκολα το επιλεγμένο προφίλ σε άλλους υπολογιστές. Όταν το εξαγόμενο αρχείο τοποθετείται στον κατάλογο Wireless\AutoImport σε άλλον υπολογιστή, το Intel(R) PROSet/Wireless εισάγει αυτόματα το προφίλ.

ΣΗΜΕΙΩΣΗ: Η Αυτόματη εισαγωγή δεν διατίθεται στις Ρυθμίσεις για προχωρημένους όταν διαμορφώνονται τα Προφίλ διαχειριστή.

Υποχρεωτικό σημείο πρόσβασης

Αναγκάζει τον ασύρματο προσαρμογέα να συνδεθεί σε σημείο πρόσβασης που χρησιμοποιεί μια συγκεκριμένη διεύθυνση MAC. Εισάγετε τη διεύθυνση MAC του σημείου πρόσβασης (BSSID). 48-bit, 12 δεκαεξαδικά ψηφία. Για παράδειγμα, 00:06:25:0E:9D:84.

Απαλοιφή: Απαλοιφή της τρέχουσας διεύθυνσης.

ΣΗΜΕΙΩΣΗ: Η λειτουργία αυτή δε είναι διαθέσιμη όταν χρησιμοποιείται τρόπος λειτουργίας ad hoc.

Προστασία κωδικού πρόσβασης

1. Προστασία αυτού του προφίλ με συνθηματικό (μέχρι 10 χαρακτήρες): Επιλέξτε για να ενεργοποιήσετε κωδικό πρόσβασης για το προφίλ. Απαλείφεται η προεπιλεγμένη ρύθμιση για προφίλ χωρίς κωδικό πρόσβασης.
2. Κωδικός πρόσβασης: Εισάγετε έναν κωδικό πρόσβασης. Οι χαρακτήρες του κωδικού πρόσβασης που εισάγονται εμφανίζονται ως αστερίσκοι.
3. Επιβεβαίωση νέου συνθηματικού: Εισάγετε ξανά τον κωδικό πρόσβασης.

ΣΗΜΕΙΩΣΗ: Εάν ο διαχειριστής ή εσείς δεν γνωρίζετε τον κωδικό πρόσβασης, δεν διατίθεται διαδικασία για να επαναφέρει τον κωδικό πρόσβασης.

ΣΗΜΕΙΩΣΗ: Δε είναι διαθέσιμο για προφίλ διαχειριστή.

Έναρξη εφαρμογής

Ξεκινά αυτόματα ένα αρχείο παρτίδας, ένα εκτελέσιμο αρχείο ή δέσμη ενεργειών κάθε φορά που συνδέεστε στο προφίλ. Για παράδειγμα, ξεκινήστε μια συνεδρία Virtual Private Network (VPN) αυτόματα κάθε φορά που συνδέεστε σε ασύρματο δίκτυο.

1. Κάντε κλικ στο Ενεργοποίηση έναρξης εφαρμογής.
2. Εισάγετε το όνομα του προγράμματος που θέλετε να ξεκινήσετε ή κάντε κλικ στο Αναζήτηση για να εντοπίσετε το αρχείο στον σκληρό δίσκο σας. C:\Program Files\myprogram\myVPNfile.exe.
3. Κάντε κλικ στο OK για να κλείσετε τις Ρυθμίσεις για προχωρημένους.

ΣΗΜΕΙΩΣΗ: Δε είναι διαθέσιμο για προφίλ διαχειριστή.

Διατήρηση σύνδεσης

Η επιλογή διατήρησης σύνδεσης διατηρεί την ασύρματη σύνδεση με προφίλ χρήστη μετά την αποσύνδεση.

Εάν η επιλογή Διατήρηση σύνδεσης επιλέγεται και υπάρχει μόνιμο προφίλ, το μόνιμο προφίλ δεν θα εφαρμοστεί κατά την αποσύνδεση. Θα εφαρμοστεί μόνο εάν χαθεί η σύνδεση με αυτό το προφίλ.

ΣΗΜΕΙΩΣΗ: Η επιλογή αυτή μπορεί να χρησιμοποιηθεί με πελάτη Nortel VPN όταν έχουν ρυθμιστεί οι παράμετροί της στο Αποσύνδεση κατά τη σύνδεση.

ΣΗΜΕΙΩΣΗ: Η Αυτόματη εισαγωγή δεν διατίθεται στις Ρυθμίσεις για προχωρημένους όταν διαμορφώνονται τα Προφίλ διαχειριστή.

Μορφή ονόματος χρήστη

Μορφή ονόματος χρήστη: Ένας διαχειριστής μπορεί να επιλέξει τη μορφή ονόματος χρήστη για το διακομιστή ελέγχου ταυτότητας.

Οι επιλογές είναι:

- χρήστης (προεπιλογή)
- user@domain
- user@domain.com
- DOMAIN\user

ΣΗΜΕΙΩΣΗ: Η ρύθμιση αυτή είναι διαθέσιμη μόνο στις Ρυθμίσεις για προχωρημένους στο Εργαλείο διαχειριστή. Δεν διατίθενται όταν δημιουργείτε προφίλ χρήστη από τη σελίδα Δημιουργίας ασύρματου προφίλ Intel(R) PROSet/Wireless.

OK | Κλείνει και αποθηκεύει τις ρυθμίσεις.
Άκυρο | Κλείνει και ακυρώνει τυχόν αλλαγές.
Βοήθεια; | Πληροφορίες βοήθειας για τη σελίδα αυτή.

7. Από τις Γενικές ρυθμίσεις, κάντε κλικ στο Επόμενο για να ανοίξετε τις Ρυθμίσεις ασφάλειας.

8. Επιλέξτε είτε Προσωπική ασφάλεια ή Εταιρική ασφάλεια για να κάνετε τις επιλογές Έλεγχος ταυτότητας δικτύου και Κρυπτογράφηση δεδομένων. Εισάγετε τις ρυθμίσεις κλειδιού κρυπτογράφησης και ρυθμίστε τις παραμέτρους του 802.1Χ, όπως απαιτείται.

9. Κάντε κλικ στο OK όταν έχετε ολοκληρώσει τις ρυθμίσεις προφίλ. Για να αλλάξετε ή να επαληθεύσετε τις ρυθμίσεις προφίλ, κάντε κλικ στο Προηγούμενο.
10. Εάν δεν είστε συνδεδεμένοι τώρα σε δίκτυο, το Intel(R) PROSet/Wireless εντοπίζει ότι προστέθηκε νέο προφίλ και προσπαθεί αυτόματα να συνδεθεί στο νέο αυτό προφίλ.
11. Εάν θέλετε να συνδεθείτε μη αυτόματα στο προφίλ αυτό, κάντε κλικ στο Σύνδεση. Το εικονίδιο σύνδεσης εμφανίζει την τρέχουσα κατάσταση σύνδεσης. Εμφανίζονται επίσης και το όνομα δικτύου, οι ταχύτητες μετάδοσης και λήψης και η ποιότητα σήματος.

## Επεξεργασία υπάρχοντος προφίλ

Για να επεξεργαστείτε ένα υπάρχον προφίλ:

1. Κάντε κλικ στο Προφίλ στο κύριο παράθυρο Intel(R) PROSet/Wireless.
2. Επιλέξτε το προφίλ που θα επεξεργαστείτε από τη λίστα Προφίλ.
3. Κάντε κλικ στο Ιδιότητες για να ανοίξετε το Γενικές ρυθμίσεις του Ιδιότητες ασύρματου προφίλ.
4. Κάντε κλικ στο Επόμενο και το Προηγούμενο για να πλοηγηθείτε στις Γενικές ρυθμίσεις και τις Ρυθμίσεις ασφάλειας στο Ιδιότητες ασύρματου προφίλ:
   - Γενικές ρυθμίσεις. Βλ. Γενικές ρυθμίσεις για περισσότερες πληροφορίες.
   - Ρυθμίσεις ασφάλειας. Βλ. Ρυθμίσεις ασφάλειας για περισσότερες πληροφορίες.
5. Κάντε κλικ στο OK για να αποθηκεύσετε τις τρέχουσες ρυθμίσεις και να εξέλθετε. Κάντε κλικ στο Ακύρωση για να εξέλθετε χωρίς να αποθηκεύσετε τις αλλαγές.

## Κατάργηση προφίλ

Για να καταργήσετε ένα προφίλ:

1. Κάντε κλικ στο Προφίλ στο κύριο παράθυρο Intel(R) PROSet/Wireless.
2. Επιλέξτε το προφίλ από τη λίστα.
3. Κάντε κλικ στο Κατάργηση. Ειδοποιήστε ότι Τα επιλεγμένα προφίλ θα διαγραφούν μόνιμα. Θέλετε να συνεχίσετε;
4. Κάντε κλικ στο Ναι. Το προφίλ διαγράφηκε από τη λίστα Προφίλ.

Αν είστε ήδη συνδεδεμένοι στο δίκτυο:

1. Κάντε κλικ στο Προφίλ στο κύριο παράθυρο Intel(R) PROSet/Wireless.
2. Επιλέξτε το προφίλ από τη λίστα.
3. Κάντε κλικ στο Κατάργηση. Ειδοποιήστε ότι Τα επιλεγμένα προφίλ θα διαγραφούν μόνιμα. Θέλετε να συνεχίσετε;
4. Κάντε κλικ στο Ναι. Ειδοποιήστε ότι Το <όνομα προφίλ> είναι ενεργό και θα διαγραφεί μόνιμα. Θέλετε να συνεχίσετε;
5. Κάντε κλικ στο Ναι. Το προφίλ διαγράφηκε από τη λίστα Προφίλ.

ΣΗΜΕΙΩΣΗ: Εάν το προφίλ προστατεύεται με κωδικό πρόσβασης, δεν μπορείτε να αφαιρέσετε ούτε να επεξεργαστείτε τις ρυθμίσεις προφίλ χωρίς την εισαγωγή του κωδικού πρόσβασης. Εάν ο διαχειριστής ή εσείς δεν γνωρίζετε τον κωδικό πρόσβασης, δεν διατίθεται διαδικασία για να επαναφέρει τον κωδικό πρόσβασης.

## Ρύθμιση κωδικού πρόσβασης προφίλ

Για να προστατεύσετε ένα υπάρχον προφίλ με κωδικό πρόσβασης:

1. Κάντε κλικ στο Προφίλ στο κύριο παράθυρο Intel(R) PROSet/Wireless.
2. Επιλέξτε το προφίλ από τη λίστα.
3. Κάντε κλικ στο Ιδιότητες για να ανοίξετε τις Γενικές ρυθμίσεις του Ιδιότητες ασύρματου προφίλ.
4. Κάντε κλικ στο Για προχωρημένους για να ανοίξετε τις Ρυθμίσεις για προχωρημένους.
5. Κάντε κλικ στο Προστασία με κωδικό πρόσβασης για να ανοίξετε τις ρυθμίσεις Προστασία με κωδικό πρόσβασης.
6. Κάντε κλικ στο Προστασία αυτού του προφίλ με κωδικό πρόσβασης (10 χαρακτήρες το μέγιστο).
7. Κωδικός πρόσβασης: Πληκτρολογήστε τον κωδικό πρόσβασης.
8. Επιβεβαίωση κωδικού πρόσβασης: Εισάγετε ξανά τον κωδικό πρόσβασης.
9. Κάντε κλικ στο ΟΚ για να αποθηκεύσετε τη ρύθμιση και να επιστρέψετε στη σελίδα Γενικών ρυθμίσεων.
10. Κάντε κλικ στο OK για να επιστρέψετε στο κύριο παράθυρο Intel(R) PROSet/Wireless.

## Εξαγωγή ή εισαγωγή προφίλ

Σας επιτρέπει να εξάγετε και να εισάγετε προφίλ με βάση το χρήστη προς και από τη λίστα Προφίλ. Είναι δυνατή η αυτόματη εισαγωγή ασύρματων προφίλ στη λίστα Προφίλ.

> ΣΗΜΕΙΩΣΗ: Για να εξάγετε προφίλ διαχειριστή, ανατρέξτε στο Πακέτα διαχειριστή για περισσότερες πληροφορίες.

###

### Εξαγωγή προφίλ από τη λίστα Προφίλ

1. Επιλέξτε ατομικά ή πολλαπλά προφίλ από τη λίστα.
2. Επιλέξτε Εξαγωγή για να εξάγετε ένα ή περισσότερα προφίλ από τη λίστα Προφίλ.
3. Επιλέξτε το φάκελο προορισμού. Κάντε κλικ στο Αναζήτηση για να αναζητήσετε στον σκληρό δίσκο σας τον κατάλογο προορισμού. Η μονάδα C:\ είναι ο προεπιλεγμένος κατάλογος.

4. Κάντε κλικ στο OK για να εξάγετε το επιλεγμένο προφίλ. Λαμβάνετε την ειδοποίηση: Ολοκληρώθηκε με επιτυχία η εξαγωγή επιλεγμένων προφίλ στον φάκελο προορισμού: C:\.

Για να επιλέξετε πολλαπλά προφίλ:

1. Χρησιμοποιήστε το ποντίκι σας για να τονίσετε ένα προφίλ.
2. Πιέστε Ctrl.
3. Κάντε κλικ σε κάθε προφίλ που θέλετε να επιλέξετε. Ακολουθήστε τις οδηγίες στο Βήμα 2 παραπάνω για να εξάγετε πολλαπλά προφίλ.

### Εισαγωγή προφίλ στη λίστα Προφίλ

Για να εισάγετε προφίλ μη αυτόματα:

1. Κάντε κλικ στο Εισαγωγή στη λίστα Προφίλ.
2. Επιλέξτε τα αρχεία προφίλ για εισαγωγή.
3. Κάντε κλικ στο Εισαγωγή.
4. Θα ειδοποιηθείτε ότι το έγινε εισαγωγή του προφίλ με επιτυχία.

Ένας διαχειριστής μπορεί να ορίζει προφίλ για αυτόματη εισαγωγή στη λίστα Προφίλ. Το Intel(R) PROSet/Wireless παρακολουθεί τον φάκελο εισαγωγής στον σκληρό δίσκο σας για νέα αρχεία προφίλ. Μόνο προφίλ που ενεργοποιήθηκαν μέσω του Ενεργοποίηση αυτόματης εισαγωγής στις Ρυθμίσεις για προχωρημένους εισάγονται αυτόματα. Εάν υπάρχει ήδη στη λίστα Προφίλ ένα προφίλ με το ίδιο όνομα, θα ειδοποιηθείτε είτε να απορρίψετε ή να αποδεχτείτε το προφίλ που εισήχθηκε. Εάν το αποδεχτείτε, το υπάρχον προφίλ αντικαθίσταται.

Όλα τα εισαγόμενα προφίλ που βασίζονται σε χρήστη τοποθετούνται στο κάτω μέρος της λίστας Προφίλ.

### Προφίλ προστατευμένα με κωδικό πρόσβασης

Εισάγετε και εξάγετε αυτόματα σε απομακρυσμένα συστήματα προφίλ που προστατεύονται με κωδικό πρόσβασης και βασίζονται στο χρήστη. Εάν το προφίλ προστατεύεται με κωδικό πρόσβασης, πρέπει να εισάγετε τον εκχωρημένο κωδικό πρόσβασης πριν μπορέσετε να το επεξεργαστείτε. Για περισσότερες πληροφορίες, ανατρέξτε στο Ρύθμιση κωδικού πρόσβασης προφίλ.

Επιστροφή στην αρχή

Επιστροφή στα περιεχόμενα

Εμπορικά σήματα και αποποιήσεις