Σύνδεση σε ασύρματο δίκτυο

Επιστροφή στα περιεχόμενα

# Σύνδεση σε ασύρματο δίκτυο

Σύνδεση σε ασύρματο δίκτυο
Πρώτη σύνδεση
Χρήση του Wi-Fi Protected Setup*
Ρύθμιση παραμέτρων σημείου πρόσβασης και εγκατάσταση δικτύου
Σύνδεση εγγεγραμμένου σε δίκτυο ή σημείο πρόσβασης
Προσθήκη εγγεγραμμένου σε υπάρχον δίκτυο στον καταχωρητή
Άλλες διαχειρίσεις ασύρματης δικτύωσης

# Σύνδεση σε ασύρματο δίκτυο

Ακολουθούν συνοπτικές οδηγίες σύνδεσης σε ασύρματο δίκτυο που ήδη υπάρχει. Μπορείτε να χρησιμοποιήσετε οποιαδήποτε από τις ακόλουθες μεθόδους.

- Αυτόματη σύνδεση: Εάν ένα υπάρχον προφίλ αντιστοιχεί σε διαθέσιμο δίκτυο, συνδέεστε αυτόματα σε αυτό το ασύρματο δίκτυο.
- Ρύθμιση παραμέτρων νέου προφίλ: Επιλέξτε ασύρματο δίκτυο από τη λίστα ασύρματων δικτύων στο κύριο παράθυρο Intel(R) PROSet/Wireless. Κάντε κλικ στο Σύνδεση. Εάν συνδεθείτε με επιτυχία, δημιουργείτε προφίλ στη λίστα Προφίλ για μελλοντική χρήση.
- Σύνδεση σε προφίλ στη λίστα Προφίλ: Μπορείτε να επιλέξετε ένα προφίλ από τη λίστα Προφίλ. Για να το ενεργοποιήσετε, κάντε κλικ στο Σύνδεση. Αυτό σας επιτρέπει να συνδεθείτε στο δίκτυο που βρίσκεται χαμηλά στη λίστα (εάν είναι διαθέσιμο).
- Κάντε δεξί κλικ στο εικονίδιο στη γραμμή εργασιών που βρίσκεται στην κάτω δεξιά γωνία της επιφάνειας εργασίας των Windows. Κάντε δεξί κλικ στο Σύνδεση σε προφίλ. Παρατίθεται μια λίστα με προφίλ των οποίων οι παράμετροι έχουν ήδη ρυθμιστεί. Επιλέξτε ένα προφίλ.
- Χρησιμοποιήστε το Wi-Fi Protected Setup* για να συμμετάσχετε ή να ρυθμίσετε τις παραμέτρους ασύρματου δικτύου.

# Πρώτη σύνδεση

Το Intel(R) PROSet/Wireless εντοπίζει αυτόματα τα ασύρματα δίκτυα που βρίσκονται εντός της εμβέλειας του ασύρματου προσαρμογέα σας. Όταν βρεθεί ένα δίκτυο, εμφανίζεται μια προειδοποίηση στην επιφάνεια εργασίας: Βρέθηκαν ασύρματα δίκτυα. Για περισσότερες πληροφορίες, βλ. Εικονίδια στη γραμμή εργασιών.

1. Κάντε διπλό κλικ στην προειδοποίηση στην επιφάνεια εργασίας για να ανοίξετε το κύριο παράθυρο Intel(R) PROSet/Wireless.
2. Επιλέξτε ένα δίκτυο από τη λίστα Ασύρματων δικτύων.
3. Κάντε κλικ στο Σύνδεση. Εάν το δίκτυο δεν απαιτεί έλεγχο ταυτότητας ασφάλειας, η προειδοποίηση στην επιφάνεια εργασίας σας ειδοποιεί ότι είστε συνδεδεμένοι στο δίκτυο. Ανατρέξτε στο Κύριο παράθυρο Intel(R) PROSet/Wireless και Γραμμή εργασιών για περισσότερες πληροφορίες σχετικά με τα μενού και τα εικονίδια της γραμμής εργασιών.

Εάν χρειάζεστε να προσθέσετε έλεγχο ταυτότητας ασφάλειας:

1. Ανοίγει το Γενικές ρυθμίσεις του Δημιουργία ασύρματου προφίλ και σας καθοδηγεί στη διαδικασία ρύθμισης παραμέτρων.
2. Καθορίστε Όνομα προφίλ. Το όνομα προφίλ είναι το όνομά σας για αυτό το δίκτυο. Μπορεί να είναι οποιοδήποτε όνομα που σας βοηθά να αναγνωρίσετε αυτό το δίκτυο. Για παράδειγμα, Το δίκτυο του Σπιτιού Μου, Καφενείο στο Δρόμο.
3. Όνομα ασύρματου δικτύου (SSID): Περιέχει το αναγνωριστικό όνομα δικτύου.
4. Κάντε κλικ στο Επόμενο. Οι Ρυθμίσεις ασφάλειας προσπαθούν να ανιχνεύσουν τις ρυθμίσεις δικτύου αυτού του δικτύου.
   - Εάν απαιτείται προκοινόχρηστο κλειδί (PSK) ή κωδικός πρόσβασης WEP, σας ζητείτε να εισάγετε τις πληροφορίες αυτές πριν από τη σύνδεση. Κάντε κλικ στο Για προχωρημένους για να αλλάξετε ή να επεξεργαστείτε το PSK ή άλλες ρυθμίσεις ασφάλειας. Για πληροφορίες σχετικά με το κλειδί και τους κωδικούς πρόσβασης, βλ. Κλειδιά δικτύου.
   - Εάν χρειάζεστε να προσθέσετε ρυθμίσεις ασφάλειας, κάντε κλικ στο Επόμενο για να προσθέσετε τις απαιτούμενες ρυθμίσεις ασφάλειας. Για περισσότερες πληροφορίες, βλ. Επισκόπηση ασφάλειας.
5. Κάντε κλικ στο OK για να συνδεθείτε στο επιλεγμένο ασύρματο δίκτυο.

Εάν αγνοήσετε την προειδοποίηση στην επιφάνεια εργασίας Βρέθηκαν ασύρματα δίκτυα, το Intel(R) PROSet/Wireless εμφανίζει ένα μήνυμα που σας ρωτά: Θέλετε να συνδεθείτε με ασύρματο δίκτυο; Κάντε κλικ στο Ναι. Ανοίγει το κύριο παράθυρο Intel(R) PROSet/Wireless. Ακολουθήστε τις παραπάνω οδηγίες για να συνδεθείτε σε ασύρματο δίκτυο.

Εκτός από το εικονίδιο της γραμμής εργασιών, το Intel(R) PROSet/Wireless εμφανίζει επίσης την κατάσταση σύνδεσης, τη λίστα ασύρματων δικτύων και τη κατάσταση σύνδεσης δικτύου. Βλ. Κύριο παράθυρο Intel(R) PROSet/Wireless για περισσότερες πληροφορίες.

## Χρήση του Wi-Fi Protected Setup* για ρύθμιση παραμέτρων δικτύου ή συμμετοχή σε δίκτυο

- Ρύθμιση παραμέτρων σημείου πρόσβασης και εγκατάσταση δικτύου
- Σύνδεση εγγεγραμμένου (υπολογιστή) σε δίκτυο ή σημείο πρόσβασης
- Προσθήκη εγγεγραμμένου σε δίκτυο στον καταχωρητή

Το Intel(R) PROSet/Wireless εφαρμόζει το Wi-Fi Protected Setup για να επιτρέπει την εύκολη και ασφαλή εγκατάσταση και διαχείριση ασύρματου δικτύου. Μπορείτε να χρησιμοποιήσετε αυτή τη δυνατότητα για να εγκαταστήσετε αρχικά ένα ασύρματο δίκτυο και να εισάγετε νέες συσκευές στο δίκτυο. Το Wi Fi Protected Setup απλοποιεί τη διαδικασία εγκτατάστασης και ταυτόχρονα βοηθά να διασφαλιστεί ότι οι παράμετροι του δικτύου έχουν ρυθμιστεί με ασφάλεια. Οι ακόλουθοι όροι χρησιμοποιούνται στην περιγραφή.

- Σημείο πρόσβασης: Συσκευή που συνδέει ασύρματες συσκευές σε δίκτυο. Οι παράμετροι του σημείου πρόσβασης είναι ρυθμισμένες με το απαραίτητο όνομα δικτύου (SSID) και τις πιστοποιήσεις ασφάλειας.
- Εγγεγραμμένος: Συσκευή που αναζητά να συμμετάσχει με σημείο πρόσβασης ή ασύρματο δίκτυο, αλλά δεν έχει τον κωδικό πρόσβασης ή το κλειδί του σημείου πρόσβασης ή του δικτύου. Μόλις λάβει ο υπολογιστής έγκυρο κωδικό πρόσβασης ή κλειδί, γίνεται μέλος του ασύρματου δικτύου. Μπορούν να ρυθμιστούν οι παράμετροι του λογισμικού Intel(R) PROSet/Wireless ώστε να λειτουργεί ως εγγεγραμμένος για υποστηριζόμενο σημείο πρόσβασης.
- Καταχωρητής: Ο καταχωρητής είναι μια λογική οντότητα (συνήθως ένας υπολογιστής) που επιτρέπει σε άλλες συσκευές (συνήθως υπολογιστές) να συμμετάσχουν στο ασύρματο δίκτυο. Μπορούν να ρυθμιστούν οι παράμετροι του λογισμικού Intel(R) PROSet/Wireless ώστε να λειτουργεί ως καταχωρητής για υποστηριζόμενα σημείο(α) πρόσβασης. Ο καταχωρητής μεταβιβάζει με ασφάλεια το κλειδί του σημείου πρόσβασης ή τον κωδικό πρόσβασης αυτόματα.

Ένα νέο ασύρματο δίκτυο δημιουργείται με την ρύθμιση των παραμέτρων του σημείου πρόσβασης, τη σύνδεση σε επιθυμητούς υπολογιστές που είναι εξοπλισμένοι με ασύρματους προσαρμογείς και με την προαιρετική προσάρτηση εξωτερικής συνδετικότητας δικτύου (π.χ. διαδίκτυο, συνήθως με σύνδεση του σημείου πρόσβασης σε μόντεμ ψηφιακής συνδρομητικής γραμμής (DSL) ή καλωδιακό μόντεμ ή κάτι αντίστοιχο).

### Ρύθμιση παραμέτρων σημείου πρόσβασης και εγκατάσταση δικτύου

Τα ακόλουθα βήματα θα ρυθμίσουν τις παραμέτρους αυτού του υπολογιστή σε καταχωρητή για ασφαλές δίκτυο ή σημείο πρόσβασης.

1. Εντοπίστε τον κωδικό πρόσβασης ιδιοκτησίας της συσκευής για το σημείο πρόσβασης. Καθορίζεται από τον κατασκευαστή του σημείου πρόσβασης. Ο κωδικός πρόσβασης βρίσκεται συχνά στην ετικέτα στη βάση της συσκευής.
2. Ενεργοποιήστε το σημείο πρόσβασης δικτύου.
3. Στον υπολογιστή που θέλετε να καταστήσετε ως καταχωρητή, ενεργοποιήστε το Intel(R) PROSet/Wireless.
4. Στο Intel(R) PROSet/Wireless, κάντε κλικ στο Εργαλεία > Ρυθμίσεις εφαρμογής.
5. Στις Ρυθμίσεις για προχωρημένους στο Wi-Fi Protected Setup, ενεργοποιήστε το Eνεργοποίηση καταχώρησης συσκευής.

6. Το ακόλουθο μήνυμα σας ενημερώνει ότι μία ή περισσότερες συμβατές συσκευές βρίσκονται εντός του εύρους του υπολογιστή σας. Κάντε κλικ στο μήνυμα. (Ή μπορείτε να επιλέξετε το δίκτυο από τη λίστα ασύρματων δικτύων στο κύριο παράθυρο Intel(R) PROSet/Wireless).

7. Ανοίγει ο ακόλουθος πίνακας. Χρησιμοποιήστε τη λίστα Διαθέσιμων δικτύων για να επιλέξετε το δίκτυο στο οποίο θέλετε να συνδεθείτε. Στο παράδειγμα αυτό, έχουμε επιλέξει UnConfigured AP. Αυτό είναι το περιληπτικό όνομα για ένα μη διαμορφωμένο σημείο πρόσβασης. Το δίκτυο που εμφανίζεται στη λίστα εξαρτάται από τα αποτελέσματα της ανίχνευσης. Κάντε κλικ στο Επόμενο.

8. Δείτε τον επόμενο πίνακα. Εισάγετε τον κωδικό πρόσβασης ιδιοκτησίας της συσκευής από το σημείο πρόσβασης. Κάντε κλικ στο Επόμενο για να συνεχίσετε.

9. Στον επόμενο πίνακα εμφανίζεται το Όνομα δικτύου, ο Τύπος ασφάλειας και ο Κωδικός πρόσβασης. Αν οι παράμετροι του σημείου πρόσβασης έχουν ήδη ρυθμιστεί, απενεργοποιούνται. Προχωρήστε το βήμα 10. Αν οι παράμετροι του σημείου πρόσβασης δεν έχουν ρυθμιστεί (τα πεδία δεν απενεργοποιούνται), προχωρήστε στο βήμα 11.
10. Μετά από μερικά δευτερόλεπτα θα εμφανιστεί το ακόλουθο μήνυμα.
    Οι παράμετροι του σημείου πρόσβασης έχουν ήδη ρυθμιστεί. Θέλετε να τις επαναρυθμίσετε;
    Αν δεν θέλετε να επαναρυθμίσετε τις παραμέτρους του σημείου πρόσβασης, επιλέξτε Όχι. Το λογισμικό συμμετάσχει στο δίκτυο, κάνει τη σύνδεση και δημιουργεί ένα προφίλ. Στη συνέχεια τερματίζει τη σύνδεση και η διαδικασία αυτή έχει ολοκληρωθεί. Αν θέλετε να επαναρυθμίσετε τις παραμέτρους του σημείου πρόσβασης, επιλέξτε Ναι.
11. Εμφανίζεται ο επόμενος πίνακας (μπορεί να μην είναι πανομοιότυπος με αυτόν που εμφανίζεται παρακάτω). Το επόμενο πεδίο εμφανίζει το όνομα του σημείου πρόσβασης. Αυτό είναι προεπιλεγμένο ως Όνομα δικτύου (SSID). Στο παράδειγμα αυτό, έχει γίνει επαναφορά στο MyWPS. Μπορείτε να του δώσετε ό,τι όνομα θέλετε.
12. Το επόμενο πεδίο στον παρακάτω πίνακα είναι ο Τύπος ασφάλειας. Επιλέξτε τον τύπο ασφάλειας που θέλετε.

- Η λειτουργία WPA* Personal απαιτεί μη αυτόματη ρύθμιση των παραμέτρων ενός προκοινόχρηστου κλειδιού (PSK) στο σημείο πρόσβασης και τους πελάτες. Το PSK αυτό ελέγχει την ταυτότητα του κωδικού πρόσβασης ή του αναγνωριστικού κωδικού τόσο στο σταθμό πελάτη όσο και στο σημείο πρόσβασης. Δεν απαιτείται διακομιστής ελέγχου ταυτότητας.
- Το WPA2* είναι η δεύτερη γενιά της ασφάλειας WPA που προσφέρει σε εταιρικούς και καταναλωτικούς χρήστες ασύρματης επικοινωνίας, υψηλό επίπεδο διασφάλισης με το γεγονός ότι μόνο εξουσιοδοτημένοι χρήστες μπορούν να αποκτήσουν πρόσβαση στα ασύρματα δίκτυά τους. Εδώ έχουμε επιλέξει την ασφάλεια WPA2 Personal. Μπορείτε να χρησιμοποιήσετε το προφίλ Intel(R) PROSet/Wireless για να αποκτήσετε το όνομα ασύρματου δικτύου (SSID) και την φράση κωδικό WPA-Personal για χρήση σε παλαιότερη συσκευή (legacy). Για περισσότερες πληροφορίες, βλ. Ασφάλεια.

13. Το τρίτο πεδίο είναι το Κωδικός πρόσβασης (κλειδί). Ο κωδικός πρόσβασης που εμφανίζεται επιλέγεται τυχαία ή έχει προρυθμιστεί, αλλά μπορείτε να τον αλλάξετε σε ό,τι κωδικό πρόσβασης θέλετε. Ωστόσο, πρέπει να χρησιμοποιείτε ένα ισχυρό κλειδί για βελτιωμένη ασφάλεια. Πρέπει να έχει 8 έως 63 χαρακτήρες. (Αυτός ο κωδικός πρόσβασης θα εισαχθεί αργότερα στον εγγεγραμμένο (υπολογιστή) για να αποκτηθεί πρόσβαση σε αυτό το δίκτυο). Όταν έχετε ολοκληρώσει αυτό το βήμα, κάντε κλικ στο Επόμενο.

14. Οι ακόλουθοι πίνακες εμφανίζουν τη διαμόρφωση του σημείου πρόσβασης και του καταχωρητή.

Ο επόμενος πίνακας εμφανίζεται εν συντομία και δείχνει τη διαμόρφωση των ασύρματων ρυθμίσεων για το σημείο πρόσβασης.

15. Μόλις το δίκτυο λάβει τον κωδικό πρόσβασης ιδιοκτησίας, ειδοποιείστε ότι Συνδεθήκατε με επιτυχία στο <όνομα του ασύρματου δικτύου>. Κάντε κλικ στο Τέλος. Η διαδικασία αυτή ολοκληρώνει τη ρύθμιση των παραμέτρων του σημείου πρόσβασης και του καταχωρητή.

16. Εάν θέλετε να αποθηκεύσετε αυτές τις ρυθμίσεις σε προφίλ για μελλοντική χρήση από κληρονομημένο πελάτη, κάντε κλικ στο Αποθήκευση ασύρματων ρυθμίσεων σε: C:\<όνομα του ασύρματου δικτύου>. Οι ρυθμίσεις προφίλ αποθηκεύονται σε αρχείο κειμένου (txt) στον τοπικό σκληρό δίσκο σας. Το αρχείο αποθηκεύεται στην τοπική σας μονάδα C:\ κατά προεπιλογή. Αποδεχτείτε την προεπιλεγμένη τοποθεσία αποθήκευσης ή κάντε κλικ στο Αναζήτηση για να επιλέξετε άλλη τοποθεσία στον υπολογιστή σας.

Στη συνέχεια, μπορείτε να συνδέσετε έναν εγγεγραμμένο (υπολογιστή) στο δίκτυο με τη χρήση καταχωρητή.

### Σύνδεση εγγεγραμμένου σε δίκτυο ή σημείο πρόσβασης

Εκτελέστε αυτά τα βήματα για να συνδέσετε έναν εγγεγραμμένο στο δίκτυο που μόλις δημιουργήσατε. Αυτό προϋποθέτει ότι ο υπολογιστής καταχωρητής λειτουργεί με Intel(R) PROSet/Wireless.

1. Στον εγγεγραμμένο που θέλετε να συνδέσετε το δίκτυο, το παρακάτω μήνυμα σας ενημερώνει ότι ένα ή περισσότερα σημεία πρόσβασης με δυνατότητα Wi-Fi Protected Setup βρίσκονται εντός του εύρους του ασύρματου υπολογιστή σας. Κάντε κλικ στο μήνυμα. (Ή μπορείτε να επιλέξετε το δίκτυο από τη λίστα ασύρματων δικτύων στο κύριο παράθυρο Intel(R) PROSet/Wireless).

2. Ανοίγει η σελίδα έναρξης Ρύθμιση παραμέτρων ασύρματου δικτύου. Χρησιμοποιήστε τη λίστα Διαθέσιμων δικτύων για να επιλέξετε το δίκτυο στο οποίο θέλετε να συνδεθείτε (στην περίπτωσή μας εδώ είναι το MyWPS). Κάντε κλικ στο Επόμενο.

3. Ανοίγει ο πίνακας Ανακάλυψης, όπως φαίνεται στη συνέχεια. Ο εγγεγραμμένος που θέλετε να συνδέσετε στο δίκτυο ανακαλύπτει τον καταχωρητή στο δίκτυο. Αν υποθέσουμε ότι η διαδικασία Ανακάλυψης είναι επιτυχής, εμφανίζεται το όνομα του καταχωρητή ή του σημείου πρόσβασης.

4. Εμφανίζεται ο επόμενος πίνακας που δείχνει τον Κωδικό πρόσβασης της συσκευής (κωδικός πρόσβασης εγγεγραμμένου). Ο κωδικός πρόσβασης που εμφανίζεται στον εγγεγραμμένο είναι ένας μοναδικός και προσωρινός κωδικός πρόσβασης για τον εγγεγραμμένο που δημιουργείται με τυχαία επιλογή. Ο κωδικός πρόσβασης αυτός χρησιμοποιείται για να ζητηθεί άδεια για σύνδεση στο σημείο πρόσβασης του δικτύου. (Ο κωδικός πρόσβασης που εμφανίζεται παρακάτω είναι ενδεικτικός).

5. Στον καταχωρητή, εισάγετε τον κωδικό πρόσβασης που παρέχεται από τον εγγεγραμμένο. Κάντε κλικ στο Επόμενο.

ΣΗΜΕΙΩΣΗ: Αυτή η διαδικασία υποθέτει ότι ο καταχωρητής λειτουργεί με το λογισμικό Intel(R) PROSet/Wireless. Η διαδικασία και τα παράθυρα που εμφανίζονται στον καταχωρητή μπορεί να είναι διαφορετικά για λογισμικό άλλων προμηθευτών. Μερικά σημεία πρόσβασης μπορεί να έχουν ενσωματωμένο καταχωρητή.

6. Ο επόμενος πίνακας παραθέτει το προφίλ για αυτό το δίκτυο. Το επιλεγμένο προφίλ θα αποσταλεί στον εγγεγραμμένο και θα του παρέχει πρόσβαση στο δίκτυο. Εμφανίζονται μόνο υποστηριζόμενα προφίλ. Υποστηριζόμενα προφίλ είναι αυτά που βασίζονται σε WPA-PSK, WPA2-PSK και Ανοιχτή (Καμία) ασφάλεια. Επιλέξτε το προφίλ και κάντε κλικ στο Επόμενο για να ολοκληρώσετε τη διαδικασία εγγραφής.

7. Οι ακόλουθοι πίνακες εμφανίζουν ότι η εγγραφή του εγγεγραμμένου με τον καταχωρητή έχει ολοκληρωθεί. Κάντε κλικ στο Τέλος.

8. Στον εγγεγραμμένο, κάντε κλικ στο Επόμενο. Στον εγγεγραμμένο, ειδοποιείστε ότι Συνδεθήκατε με επιτυχία στο <όνομα του ασύρματου δικτύου>. Κάντε κλικ στο Τέλος.

### Προσθήκη εγγεγραμμένου σε υπάρχον δίκτυο στον καταχωρητή

Η ακόλουθη διαδικασία σας επιτρέπει να προσθέσετε εγγεγραμμένο σε υπάρχον δίκτυο, όπου έχουν ήδη ρυθμιστεί οι παράμετροι του σημείου πρόσβασης, και ο καταχωρητής έχει ήδη συμμετάσχει στο σημείο πρόσβασης.

ΣΗΜΕΙΩΣΗ: Αυτή η διαδικασία υποθέτει ότι ο καταχωρητής λειτουργεί με το λογισμικό Intel(R) PROSet/Wireless. Η διαδικασία και τα παράθυρα που εμφανίζονται στον καταχωρητή μπορεί να είναι διαφορετικά για λογισμικό άλλων προμηθευτών.

1. Αποκτήστε τον κωδικό πρόσβασης συσκευής για τον εγγεγραμμένο που θέλετε να προσθέσετε στο δίκτυο.
2. Στο εικονίδιο της γραμμής εργασιών για το Intel(R) PROSet/Wireless, κάντε δεξί κλικ και επιλέξτε Προσθήκη νέας συσκευής.
3. Εκτελέστε τα βήματα 5 έως 8 της διαδικασίας Σύνδεση εγγεγραμμένου σε δίκτυο ή σημείο πρόσβασης.

## Άλλες διαχειρίσεις ασύρματου δικτύου

Εάν το Intel(R) PROSet/Wireless εντοπίσει άλλη εφαρμογή λογισμικού προσπαθώντας να επικοινωνήσει με την ασύρματη συσκευή, εμφανίζεται ένα σχετικό μήνυμα.

#### Αρχική ρύθμιση παραμέτρων ασύρματης επικοινωνίας Microsoft Windows XP*

Για να αλλάξετε από το Intel(R) PROSet/Wireless σε Αρχική ρύθμιση παραμέτρων ασύρματης επικοινωνίας Microsoft Windows XP, χρησιμοποιήστε μία από τις παρακάτω μεθόδους:

Από το μενού γραμμής εργασιών:

Κάντε κλικ στο Χρήση Windows για διαχείριση Wi-Fi* για να μεταβείτε σε Αρχική ρύθμιση παραμέτρων ασύρματης επικοινωνίας Microsoft Windows XP. Κάντε την επιλογή αυτή για να απενεργοποιήσετε το Intel(R) PROSet/Wireless ως τρέχουσα ασύρματη διαχείριση. Μπορείτε κατόπιν να ρυθμίσετε τις παραμέτρους των Microsoft Windows XP ως διαχείριση ασύρματων επικοινωνιών.

> ΣΗΜΕΙΩΣΗ: Οποιαδήποτε ασύρματα προφίλ που δημιουργούνται στο Intel(R) PROSet/Wireless δεν είναι ορατά στην αρχική ρύθμιση παραμέτρων ασύρματης επικοινωνίας των Microsoft Windows XP. Εάν θέλετε να χρησιμοποιείτε τα προφίλ ασύρματης επικοινωνίας Intel, πρέπει να επιλέξετε Χρήση Intel(R) PROSet/Wireless για διαχείριση Wi-Fi από το μενού γραμμής εργασιών.

Από Intel(R) PROSet/Wireless:

Από το μενού Για προχωρημένους, κάντε κλικ στη Χρήση Windows για διαχείριση Wi-Fi στην εφαρμογή Intel(R) PROSet/Wireless. Όταν ολοκληρώσετε τη χρήση της Αρχικής ρύθμισης παραμέτρων ασύρματης επικοινωνίας Microsoft Windows XP, μπορείτε να μεταβείτε ξανά στο Intel(R) PROSet/Wireless. Κάντε κλικ στο Ενεργοποίηση Intel(R) PROSet/Wireless στο κύριο παράθυρο Intel(R) PROSet/Wireless ή κάντε κλικ στο Χρήση Intel(R) PROSet/Wireless για διαχείριση Wi-Fi από το μενού γραμμής εργασιών.

#### Λογισμικό ασύρματης επικοινωνίας τρίτων

Εάν χρησιμοποιείτε λογισμικό που παρέχεται από δημόσιο σημείο ασύρματης πρόσβασης (hotspot) (καφετέρια, αεροδρόμιο), το Intel(R) PROSet/Wireless σας ειδοποιεί και στη συνέχεια απενεργοποιείται. Δεν είναι δυνατή η διαχείριση της ασύρματης συσκευής όταν κάποια άλλη ασύρματη συσκευή επικοινωνεί με την ασύρματη συσκευή. Για να επωφεληθείτε από τα χαρακτηριστικά του Intel(R) PROSet/Wireless, θα πρέπει να απενεργοποιήσετε ή να καταργήσετε αυτό το λογισμικό όταν φεύγετε από το δημόσιο σημείο ασύρματης πρόσβασης.

Επιστροφή στην αρχή

Επιστροφή στα περιεχόμενα

Εμπορικά σήματα και αποποιήσεις