Επισκόπηση ασύρματης δικτύωσης

Επιστροφή στα περιεχόμενα

# Επισκόπηση ασύρματης δικτύωσης

Πληροφορίες για την τεχνολογία ασύρματου δικτύου
Τι χρειάζομαι για να εγκαταστήσω ένα ασύρματο δίκτυο;
Βασικά στοιχεία για ασύρματη δικτύωση

- Τι είναι το βοηθητικό πρόγραμμα διαχείρισης ασύρματου δικτύου;
- Όνομα δικτύου
- Προφίλ
- Ασφάλεια
- Αναγνώριση ασύρματου δικτύου
- Επιλέξτε λειτουργία ασύρματου δικτύου

Πώς ενεργοποιώ και απενεργοποιώ τη ραδιοπρόσβασή μου;

## Πληροφορίες για τα ασύρματα δίκτυα

Ένα ασύρματο τοπικό δίκτυο (WLAN) συνδέει υπολογιστές μεταξύ τους χωρίς να χρησιμοποιεί καλώδια δικτύου. Σε ένα WLAN, μια συσκευή που λέγεται σημείο πρόσβασης ή ασύρματος δρομολογητής αποστέλλει και λαμβάνει δεδομένα σε συμβατούς υπολογιστές που χρησιμοποιούν ραδιοεπικοινωνία. Το σημείο πρόσβασης ή ο ασύρματος δρομολογητής είναι μια μικρή συσκευή που παρέχει πρόσβαση στο WLAN και στο διαδίκτυο. 'Ενα WLAN σας επιτρέπει να μοιράζεστε αρχεία ή εκτυπωτές μεταξύ υπολογιστών και επίσης να μοιράζεστε τη σύνδεση διαδικτύου.

Όταν ρυθμίζετε τον ασύρματο προσαρμογέα, επιλέγετε τον τρόπο λειτουργίας για τον τύπο του ασύρματου δικτύου που θέλετε. Μπορείτε να χρησιμοποιήσετε τον προσαρμογέα Intel(R) Wireless WiFi Link 4965AGN για να συνδεθείτε σε άλλες ασύρματες συσκευές που συμμορφώνονται με το πρότυπο 802.11 για ασύρματη δικτύωση. Σας παρέχουμε οδηγίες εδώ για να κάνουμε πιο εύκολη αυτή η διαδικασία για σας.

## Τί χρειάζομαι για να εγκαταστήσω ένα ασύρματο δίκτυο;

Για να εγκαταστήσετε ένα ασύρματο δίκτυο, χρειάζεστε τα ακόλουθα:

- Ασύρματο δρομολογητή
- Ασύρματο προσαρμογέα δικτύου (ασύρματη κάρτα) για κάθε υπολογιστή που θέλετε να συνδέσετε στο ασύρματο δίκτυο (προσαρμογέας Intel(R) Wireless WiFi Link 4965AGN).
- Αν θέλετε πρόσβαση στο διαδίκτυο για το WLAN σας, χρειάζεστε επίσης και υπηρεσία ευρυζωνικής σύνδεσης διαδικτύου (broadband), όπως καλωδιακή ή DSL. Αυτό περιλαμβάνει ένα μόντεμ ευρείας ζώνης.

## Μερικές βασικές πληροφορίες για τα ασύρματα δίκτυα

Ακολουθούν μερικές βασικές πληροφορίες που χρειάζεται να γνωρίζετε για τα 802.11 WLAN.

### Βοηθητικό πρόγραμμα διαχείρισης ασύρματης δικτύωσης

Το Intel(R) PROSet/Wireless σας βοηθά να διαχειριστείτε τις ασύρματες συνδέσεις σας. Μπορεί να σας βοηθήσει να ρυθμίσετε αρχικά τις ασύρματες συνδέσεις σας και στη συνέχεια να διαχειρίζεστε εύκολα αυτές τις συνδέσεις, να ανοίγετε και να κλείνετε συνδέσεις και να διαχειρίζεστε την ασφάλεια όπως απαιτείται. Η αρχική ρύθμιση παραμέτρων των Microsoft Windows αποτελεί έναν ακόμα διαχειριστή ασύρματου δικτύου και δεν πρέπει να χρησιμοποιείτε και τα δύο αυτά εργαλεία. Αυτό δεν πρέπει να γίνει επειδή οι ρυθμίσεις δικτύου που δημιουργούνται με ένα βοηθητικό πρόγραμμα δεν εφαρμόζονται εάν αναλαμβάνει τη διαχείριση των ασύρματων συνδέσεων το άλλο βοηθητικό πρόγραμμα. Συνιστούμε να διαλέξετε ένα εργαλείο διαχείρισης ασύρματης σύνδεσης και να μείνετε με αυτό.

Για περισσότερες πληροφορίες, ανατρέξτε στο Σύνδεση σε δίκτυο.

### Όνομα δικτύου (SSID)

Κάθε ασύρματο τοπικό δίκτυο (WLAN) χρησιμοποιεί ένα μοναδικό όνομα δικτύου για την ταυτοποίηση του δικτύου. Το όνομα αυτό λέγεται επίσης Αναγνωριστικό συνόλου υπηρεσιών (SSID). Όταν ρυθμίζετε τις παραμέτρους του ασύρματου προσαρμογέα σας, προσδιορίζετε το SSID. Εάν θέλετε να συνδεθείτε σε υπάρχον WLAN, πρέπει να χρησιμοποιήσετε το όνομα για το δίκτυο αυτό. Εάν εγκαταστήσετε το δικό σας WLAN, μπορείτε να δημιουργήσετε ένα δικό σας όνομα και να το χρησιμοποιείτε σε κάθε υπολογιστή. Το όνομα μπορεί να είναι μέχρι 32 χαρακτήρες και να περιέχει γράμματα και αριθμούς. Το SSID ή το όνομα δικτύου εκχωρείται στο σημείο πρόσβασης ή στον ασύρματο δρομολογητή.

### Προφίλ

Ένα προφίλ χρησιμοποιείται για να διαχειρίζεται τη σύνδεση ενός υπολογιστή σε WLAN. Ένα προφίλ αποτελεί μια συλλογή ρυθμίσεων που καθορίζουν πως συνδέεται ένας υπολογιστής στο WLAN. Αυτές οι ρυθμίσεις (το προφίλ) αποθηκεύονται στον υπολογιστή σας και χρησιμοποιούνται κάθε φορά που συνδέεστε σε αυτό το WLAN. Το προφίλ περιλαμβάνει όλες τις πληροφορίες δικτύου και τις ρυθμίσεις ασφαλείας. Δημιουργούνται διαφορετικά προφίλ για διαφορετικά WLAN. Για τον υπολογιστή σας, κάθε WLAN θα έχει το δικό του προφίλ διαχείρισης της σύνδεσης σε αυτό το WLAN. Όταν χρησιμοποιείτε το Intel(R) PROSet/Wireless, τα προφίλ για τον υπολογιστή σας εμφανίζονται στη λίστα Προφίλ. Από το κύριο παράθυρο του Intel(R) PROSet/Wireless μπορείτε να δημιουργήσετε, να επεξεργαστείτε και να καταργήσετε προφίλ.

### Ασφάλεια

Μερικά WLAN είναι ανοιχτά ή μη ασφαλή δίκτυα και μερικά είναι ασφαλή δίκτυα. Ένα ασφαλές WLAN περιορίζει την πρόσβαση στο δίκτυο από όσα άτομα μπορούν να το προσπελάσουν. Υπάρχουν διαφορετικά επίπεδα και μέθοδοι ασφαλείας. Το Intel(R) PROSet/Wireless σας μπορεί να σας βοηθήσει να ρυθμίσετε μια μέθοδο ασφαλείας για το WLAN σας.

Οι συνήθεις μέθοδοι ασφαλείας για τα WLAN χρησιμοποιούν κλειδιά ή κωδικούς πρόσβασης, όπου ο υπολογιστής που ζητά πρόσβασης πρέπει να παρέχει το κλειδί ή τον κωδικό πρόσβασης για να αποκτήσει πρόσβαση. Τα WLAN χρησιμοποιούν επίσης την κρυπτογράφηση για την κωδικοποίηση των δεδομένων. Με την κρυπτογράφηση, πριν κάποιος υπολογιστής μεταβιβάσει δεδομένα, χρησιμοποιεί ένα μυστικό κλειδί κρυπτογράφησης για να κωδικογραφήσει τα δεδομένα. Ο υπολογιστής-παραλήπτης χρησιμοποιεί το ίδιο κλειδί για να αποπεριπλέξει τα δεδομένα. Εάν συνδεθείτε σε υπάρχον δίκτυο, χρησιμοποιήστε το κλειδί κρυπτογράφησης που παρέχεται από το διαχειριστή του ασύρματου δικτύου. Εάν εγκαταστήσετε το δικό σας δίκτυο, μπορείτε να δημιουργήσετε το δικό σας κλειδί και να το χρησιμοποιήσετε σε κάθε υπολογιστή. Το Intel(R) PROSet/Wireless μπορεί να σας βοηθήσει να το κάνετε αυτό. Η μέθοδος ασφαλείας που χρησιμοποιείται από τον υπολογιστή σας για την απόκτηση πρόσβασης στο WLAN αποθηκεύεται στο προφίλ. Για περισσότερες χρηστικές πληροφορίες, βλ. Ασφάλεια.

### Αναγνώριση ασύρματου δικτύου

Ανάλογα με το μέγεθος και τα συστατικά ενός ασύρματου δικτύου, υπάρχουν διαφορετικοί τρόποι για να αναγνωρίσετε ένα ασύρματο δίκτυο:

- Όνομα δικτύου ή Αναγνωριστικό συνόλου υπηρεσιών (SSID): Προσδιορίζει ένα ασύρματο δίκτυο. Όλες οι ασύρματες συσκευές στο δίκτυο πρέπει να χρησιμοποιούν το ίδιο SSID. Αυτή είναι πιθανόν η πιο συνήθης μέθοδος.
- Basic Service Set (BSS): Αποτελείται από δύο ή περισσότερους ασύρματους κόμβους, ή σταθμούς, οι οποίοι έχουν αναγνωρίσει ο ένας τον άλλον και έχουν δημιουργήσει επικοινωνίες.
- SSID αναμετάδοσης: Ένα σημείο πρόσβασης μπορεί να αποκριθεί σε υπολογιστές που στέλνουν διερευνητικά πακέτα με το SSID αναμετάδοσης. Εάν είναι ενεργοποιημένη αυτή η δυνατότητα στο σημείο πρόσβασης, οποιοσδήποτε ασύρματος χρήστης μπορεί να συσχετιστεί με το σημείο πρόσβασης με κενό (μηδενικό) SSID.
- Basic Service Set Identifier (BSSID): Ένα μοναδικό αναγνωριστικό για κάθε ασύρματη συσκευή. Το BSSID είναι η διεύθυνση Ethernet MAC της συσκευής.
- Extended Service Set Identifier (ESSID): Μια ειδική περίπτωση SSID που χρησιμοποιείται για τον προσδιορισμό ενός ασύρματου δικτύου που περιλαμβάνει σημεία πρόσβασης.
- Independent Basic Service Set (IBSS): Μια κατάσταση λειτουργίας σε σύστημα 802.11 που επιτρέπει την άμεση επικοινωνία μεταξύ συσκευών 802.11 χωρίς την ανάγκη να δημιουργήσουν συνεδρία επικοινωνίας με σημείο πρόσβασης.
- Independent Basic Service Set Identifier (IBSSID): Μια ειδική περίπτωση ενός SSID που χρησιμοποιείται για την αναγνώριση ενός δικτύου υπολογιστών των οποίων οι παράμετροι έχουν ρυθμιστεί για να επικοινωνούν απευθείας ο ένας με τον άλλο χωρίς τη χρήση σημείο πρόσβασης.

### Επιλέξτε λειτουργία ασύρματου δικτύου

Τα ασύρματα δίκτυα μπορούν να λειτουργούν με ή χωρίς σημεία πρόσβασης, ανάλογα με τον αριθμό χρηστών στο δίκτυο. Η Λειτουργία Υποδομή χρησιμοποιεί σημεία πρόσβασης για να επιτρέπει σε ασύρματους υπολογιστές να στέλνουν και να λαμβάνουν πληροφορίες. Οι ασύρματοι υπολογιστές μεταδίδουν στο σημείο πρόσβασης, το σημείο πρόσβασης λαμβάνει τις πληροφορίες και το μεταδίδει εκ νέου στους άλλους υπολογιστές. Το σημείο πρόσβασης μπορεί επίσης να συνδεθεί σε ασύρματο δίκτυο ή στο Διαδίκτυο. Μπορούν να συνεργάζονται πολλαπλά σημεία πρόσβασης για να παρέχουν κάλυψη σε ευρεία περιοχή.

Η λειτουργία Συσκευή προς συσκευής, η οποία καλείται και λειτουργία ad hoc, λειτουργεί χωρίς σημεία πρόσβασης και επιτρέπει σε ασύρματους υπολογιστές να αποστέλλουν πληροφορίες απευθείας σε άλλους ασύρματους υπολογιστές. Μπορείτε να χρησιμοποιήσετε τη λειτουργία ad hoc για να συνδέσετε σε δίκτυο υπολογιστές στο σπίτι ή σε μικρό γραφείο ή για να διαμορφώσετε ένα προσωρινό ασύρματο δίκτυο για σύσκεψη.

## Πώς ενεργοποιώ και απενεργοποιώ τη ραδιοπρόσβασή μου;

Θα χρειαστεί να απενεργοποιήσετε (και να ενεργοποιήσετε) τη ραδιοπρόσβαση ασύρματου προσαρμογέα σε διάφορες περιπτώσεις. Για παράδειγμα, μπορεί να χρειαστεί να απενεργοποιήσετε τη ραδιοπρόσβαση όταν επιβιβαζόσαστε σε αεροπλάνο. Μπορεί επίσης να την απενεργοποιήσετε για να εξοικονομήσετε την ισχύ της μπαταρίας.

Υπάρχουν τρεις μέθοδοι για την ενεργοποίηση και απενεργοποίηση της ραδιοπρόσβασης:

- Με τη χρήση διακόπτη υλικού ασύρματης ραδιοπρόσβασης (μπορεί να μην υπάρχει σε όλους τους υπολογιστές).
- Χρήση του κουμπιού Ενεργοποίηση ασύρματου/Απενεργοποίηση ασύρματου στο λογισμικό Intel(R) PROSet/Wireless.
- Χρήση των Windows.

Να θυμάστε ότι για να συνδεθείτε σε ασύρματα δίκτυα, η ασύρματη ραδιοπρόσβαση πρέπει να ενεργοποιηθεί πάλι. Εάν δεν μπορείτε να συνδεθείτε σε ασύρματο δίκτυο, βεβαιωθείτε ότι η ραδιοπρόσβασή σας είναι ενεργοποιημένη τόσο από το διακόπτη υλικού όσο και από το κουμπί ενεργοποίησης/απενεργοποίησης ασύρματου του Intel(R) PROSet/Wireless.

Για περισσότερες πληροφορίες, ανατρέξτε στο Ενεργοποίηση ή απενεργοποίηση της ασύρματης ραδιοπρόσβασης.

Επιστροφή στην αρχή

Επιστροφή στα περιεχόμενα

Εμπορικά σήματα και αποποιήσεις