Αντιμετώπιση προβλημάτων Intel(R) Wireless.

Επιστροφή στα περιεχόμενα

# Αντιμετώπιση προβλημάτων Intel(R) Wireless.

Αντιμετώπιση προβλημάτων Intel(R) Wireless
Προβολή ασύρματων συμβάντων
Εργαλείο μη αυτόματων διαγνωστικών
Πώς να επιλύσετε σφάλματα

## Αντιμετώπιση προβλημάτων Intel Wireless

Η αντιμετώπιση προβλημάτων Intel Wireless είναι μια εφαρμογή που μπορεί να σας βοηθήσει να επιλύσετε ζητήματα σύνδεσης σε ασύρματο δίκτυο. Όταν εντοπίζετε πρόβλημα σύνδεσης, μια προειδοποίηση επιφάνειας εργασίας εμφανίζεται στην κάτω δεξιά γωνία της επιφάνειας εργασίας. Μόλις κάνετε κλικ στην ειδοποίηση στην επιφάνεια εργασία, ένα διαγνωστικό μήνυμα εμφανίζει τα προτεινόμενα βήματα για την επίλυση του προβλήματος σύνδεσης. Για παράδειγμα, εάν προέκυψε ένα πρόβλημα σύνδεσης λόγω μη έγκυρου κωδικού πρόσβασης, γίνεται εκκίνηση της εφαρμογής του Οδηγού προφίλ όταν κάνετε κλικ στην υπερσύνδεση που εμφανίζεται. Μπορείτε επίσης να κάνετε εκκίνηση του Προβολή ασύρματων συμβάντων και να ενεργοποιήσετε ή να απενεργοποιήσετε τις ειδοποιήσεις. Η Αντιμετώπιση προβλημάτων Intel Wireless υποστηρίζεται από τα Microsoft Windows XP* και Windows 2000*.

#### Περιγραφή αντιμετώπισης προβλημάτων Intel Wireless

Η Αντιμετώπιση προβλημάτων Intel Wireless περιλαμβάνει δύο τμήματα. Το αριστερό τμήμα εμφανίζει μια λίστα με διαθέσιμα εργαλεία. Το δεξί τμήμα εμφανίζει το τρέχον πρόβλημα σύνδεσης. Το τμήμα αυτό χωρίζεται σε δύο ενότητες: το μήνυμα σφάλματος και η συνιστώμενη ενέργεια. Η συνιστώμενη ενέργεια περιέχει περιγραφές για τα διαθέσιμα βοηθητικά προγράμματα και σας βοηθά να επιλύσετε το σχετικό πρόβλημα σύνδεσης. Εάν κάνετε κλικ στο σύνδεσμο βοήθειας, εμφανίζεται το κείμενο βοήθειας σε ένα παράθυρο. Εάν κάνετε κλικ σε μια συσχετιζόμενη σύνδεση επίλυσης προβλήματος, γίνεται εκκίνηση ενός προγράμματος για την επίλυση του προβλήματος σύνδεσης.

Όνομα | Περιγραφή
Επιλογές μενού | Αρχείο | Προβολή συμβάντων ασύρματης δικτύωσης: Εκκινεί την Προβολή συμβάντων ασύρματης δικτύωσης.
Απενεργοποίηση ειδοποίησης/Ενεργοποίησης ειδοποίησης: Επιλέξτε για να απενεργοποιήσετε ή να ενεργοποιήσετε τις ειδοποιήσεις.
Έξοδος: Κάντε κλικ για να τερματίσετε την εφαρμογή Αντιμετώπισης προβλημάτων Intel Wireless.
Προβολή | Ιστορικό: Εμφανίζει ή αφαιρεί τα στοιχεία Ιστορικού στο δεξιό τμήμα της Αντιμετώπισης προβλημάτων Intel Wireless.
Εργαλεία | Εργαλείο μη αυτόματων διαγνωστικών: Εκτελέστε μια δοκιμή διαγνωστικών για να επιβεβαιώσετε τη λειτουργικότητα του ασύρματου προσαρμογέα σας. Βλ. Εργαλείο μη αυτόματων διαγνωστικών για περισσότερες πληροφορίες. Το εργαλείο είναι επίσης προσπελάσιμο από το μενού Εργαλεία.
Βοήθεια | Βοήθεια της αντιμετώπισης προβλημάτων Intel(R) Wireless: Εμφανίζει την ηλεκτρονική βοήθεια για την Αντιμετώπιση προβλημάτων Intel Wireless.
Πληροφορίες: Εμφανίζει πληροφορίες έκδοσης για την Αντιμετώπιση προβλημάτων Intel Wireless.

Διαθέσιμη βοήθεια

Η ημερομηνία, η ώρα και το μήνυμα σφάλματος:

- Περιγραφή σφάλματος.
- Σύνδεση για την επίλυση σφάλματος (εάν υπάρχει). Βλ. Επίλυση σφαλμάτων παρακάτω.
- Σύνδεση στα συνιστώμενα βήματα για την επίλυση σφάλματος.

Ιστορικό | Διατηρεί λίστα των τελευταίων πέντε ειδοποιήσεων. Οι ειδοποιήσεις παρατίθενται χρονολογικά, με την πιο πρόσφατη ειδοποίηση στην αρχή της λίστας.

## Εργαλείο μη αυτόματων διαγνωστικών

Το εργαλείο μη αυτόματων διαγνωστικών σάς επιτρέπει να εκτελέσετε μια ομάδα δοκιμών διαγνωστικών που επαληθεύουν τη λειτουργικότητα του ασύρματου προσαρμογέα σας. Υπάρχουν δύο επίπεδα των διαγνωστικών στοιχείων που αντιπροσωπεύονται σε αυτό το εργαλείο: επίπεδο χρήστη και επίπεδο τεχνικής βοήθειας. Στο επίπεδο χρήστη, το εργαλείο εμφανίζει μόνο μια σύντομη περιγραφή των διαφορετικών διαγνωστικών βημάτων που γίνονται και εμφανίζει μόνο μια ένδειξη επιτυχίας ή αποτυχίας για κάθε βήμα. Το επίπεδο τεχνικής υποστήριξης περιλαμβάνει τη δημιουργία ενός αρχείου καταγραφής που περιέχει λεπτομερείς πληροφορίες για όλες τις δοκιμές που εκτελέστηκαν. Αυτό το αρχείο καταγραφής μπορεί να αποθηκευτεί σε αρχείο κειμένου και να αποσταλεί με ηλεκτρονικό ταχυδρομείο (email) σε τμήμα τεχνικής υποστήριξης για να αντιμετωπιστούν προβλήματα σύνδεσης.

Επικαλεστείτε το Εργαλείο μη αυτόματων διαγνωστικών από το μενού Εργαλεία.

Για να καθορίσετε τη θέση του αρχείου καταγραφής:

1. Κάντε κλικ στο Αρχείο.
2. Κάντε κλικ στο Ρυθμίσεις για να αποθηκεύσετε το αρχείο καταγραφής. Αυτό το αρχείο καταγραφής μπορεί να αποθηκευτεί ως αρχείο κειμένου και να αποσταλεί σε ομάδα τεχνικής υποστήριξης ή διαχειριστή για την αντιμετώπιση προβλημάτων σύνδεσης στο δίκτυο.
3. Κάντε κλικ στο Αναζήτηση για να καθορίσετε τη θέση αποθήκευσης του αρχείου καταγραφής.
4. Κάντε κλικ στο OK για να επιστρέψετε στο Εργαλείο μη αυτόματων διαγνωστικών.

Για να εκτελέσετε τις δοκιμές:

1. Κάντε κλικ στο πλαίσιο ελέγχου που βρίσκεται δίπλα από κάθε δοκιμή για να επιλέξετε τη δοκιμή να εκτελέσετε.
2. Κάντε κλικ στο Εκτέλεση δοκιμών για να εκτελέσετε τις επιλεγμένες δοκιμές.
3. Κάντε κλικ στο Κλείσιμο για να κλείσετε το Εργαλείο μη αυτόματων διαγνωστικών.

#### Διαθέσιμες δοκιμές

Όνομα | Περιγραφή
--- | ---

Δοκιμή υλικού

Η δοκιμή είναι επιτυχημένη εάν ο ασύρματος προσαρμογέας υπάρχει και είναι προσβάσιμος. Η δοκιμή είναι αποτυχημένη εάν ο προσαρμογέας δεν υπάρχει ή υπάρχει αλλά είναι απενεργοποιημένος. Τα συνοπτικά στοιχεία της δοκιμής εμφανίζουν εάν το ασύρματο υλικό είναι ενεργοποιημένο ή απενεργοποιημένο.

Αντιμετώπιση προβλημάτων

- Επαληθεύστε ότι ο προσαρμογέας σας παρατίθεται στους Προσαρμογείς δικτύου στη Διαχείριση συσκευών.
- Εάν ο προσαρμογέας δεν αναγράφεται, κάντε δεξί κλικ στο Προσαρμογείς δικτύου και επιλέξτε το Σάρωση για αλλαγές υλικού. Μπορείτε επίσης να εκκινήσετε το σύστημά σας.
- Επαληθεύστε ότι ο προσαρμογέας σας είναι ενεργοποιημένος στη Διαχείριση συσκευών. Όταν ο προσαρμογέας είναι απενεργοποιημένος, ένα κόκκινο X εμφανίζεται στη συσκευή. Κάντε δεξί κλικ στον προσαρμογέα και επιλέξτε το Ενεργοποίηση από το μενού.
- Όταν ο προσαρμογέας εμφανίζει ένα κίτρινο θαυμαστικό, κάντε δεξί κλικ στον προσαρμογέα και επανεγκαταστήστε το πρόγραμμα οδήγησης από το CD του Intel(R) PROSet/Wireless.
- Επικοινωνήστε με τον κατασκευαστή του υπολογιστή για άλλες επιλογές αντιμετώπισης προβλημάτων.

Δοκιμή προγράμματος οδήγησης

Τα συνοπτικά στοιχεία της δοκιμής εμφανίζουν το πρόγραμμα οδήγησης Intel(R) PRO/Wireless Network Connection που υποστηρίζεται από τον ασύρματο προσαρμογέα. Η δοκιμή επιβεβαιώνει εάν η δυαδική έκδοση του προγράμματος οδήγησης είναι συμβατή με την εγκατεστημένη έκδοση του λογισμικού Intel(R) PROSet/Wireless. Η δοκιμή είναι αποτυχημένη εάν η δυαδική μορφή του προγράμματος οδήγησης δεν βρεθεί ή εάν η έκδοση του προγράμματος οδήγησης δεν αντιστοιχεί στην έκδοση λογισμικού Intel(R) PROSet/Wireless (για παράδειγμα, Intel(R) PROSet/Wireless έκδοση 11.1.x.x και έκδοση προγράμματος οδήγησης 9.0.x.x, 9.1.x.x ή 11.1.x.x).

Αντιμετώπιση προβλημάτων

- Εγκαταστήστε ξανά τα προγράμματα οδήγησης με τη χρήση του λογισμικού Intel(R) PROSet/Wireless.

Δοκιμή ραδιοπρόσβασης

Τα συνοπτικά στοιχεία της δοκιμής εμφανίζουν ενεργοποιημένη ραδιοπρόσβαση ή απενεργοποιημένη ραδιοπρόσβαση. Η δοκιμή θέτει ερώτημα για την τρέχουσα κατάσταση ραδιοπρόσβασης. Εάν η ραδιοπρόσβαση είναι ενεργοποιημένη, η δοκιμή είναι επιτυχημένη. Εάν η ραδιοπρόσβαση είναι απενεργοποιημένη, η δοκιμή είναι αποτυχημένη.

Αντιμετώπιση προβλημάτων

Βεβαιωθείτε ότι είναι ενεργοποιημένη η ραδιοπρόσβαση του ασύρματου προσαρμογέα σας. Υπάρχουν δύο μέθοδοι για την ενεργοποίηση και απενεργοποίηση της ραδιοπρόσβασης:

- Ο διακόπτης υλικού
- Το κουμπί Ενεργοποίηση ασύρματου/Απενεργοποίηση ασύρματου στο λογισμικό Intel(R) PROSet/Wireless. Βλ. Ενεργοποίηση ή Απενεργοποίηση ασύρματης ραδιοπρόσβασης για περισσότερες πληροφορίες.

Δοκιμή σάρωσης

Η δοκιμή θέτει ερώτημα για τα ασύρματα δίκτυα που βρίσκονται εντός της εμβέλειας του ασύρματου προσαρμογέα σας. Η δοκιμή είναι επιτυχημένη εάν τα δίκτυα εμφανίζονται στη λίστα σάρωσης. Τα συνοπτικά στοιχεία της δοκιμής εμφανίζουν τον αριθμό των δικτύων που διατίθενται για σύνδεση.

Αντιμετώπιση προβλημάτων

- Βεβαιωθείτε ότι βρίσκεται εντός της εμβέλειας σημείου πρόσβασης.
- Απενεργοποιήστε την ασύρματη ραδιοπρόσβαση και κατόπιν ενεργοποιήστε την ξανά.
- Βεβαιωθείτε ότι η ρύθμιση ασύρματης ζώνης ταιριάζει στη ρύθμιση ζώνης σημείου πρόσβασης.
- Απενεργοποιήστε το σημείο πρόσβασης και κατόπιν ενεργοποιήστε το ξανά.

Δοκιμή συσχέτισης

Τα συνοπτικά στοιχεία της δοκιμής εμφανίζουν Συσχέτιση ή Μη Συσχέτιση. Συσχέτιση είναι η δημιουργία και η διατήρηση του ασύρματου συνδέσμου μεταξύ συσκευών. Όταν η ασφάλεια είναι ενεργοποιημένη, οι συσκευές εναλλάσσουν μόνο πιστοποιήσεις ασφάλειας. Η δοκιμή ελέγχει για ασύρματη συνδεσιμότητα. Η δοκιμή είναι επιτυχημένη εάν ο πελάτης είναι συσχετισμένος με επιτυχία.

Αντιμετώπιση προβλημάτων

- Όταν η ισχύς σήματος του σημείου πρόσβασης είναι χαμηλή, χρησιμοποιήστε τη δοκιμή ισχύος σήματος που παρατίθεται παρακάτω.
- Βεβαιωθείτε ότι δημιουργήθηκε προφίλ. Αν δημιουργήθηκε:
  - Βεβαιωθείτε ότι το SSID προφίλ ταιριάζει στο όνομα δικτύου του σημείου πρόσβασης (SSID).
  - Αφαιρέστε το προφίλ και δημιουργήστε νέο προφίλ.
- Βεβαιωθείτε ότι το ασύρματο δίκτυό σας δεν περιλαμβάνεται στη λίστα Εξαιρέσεων (προφίλ).
- Βεβαιωθείτε ότι η διεύθυνση MAC δεν έχει αποκλειστεί στο σημείο πρόσβασης.

Δοκιμή ελέγχου ταυτότητας

Περιγράφει τη διαδικασία μετά τη συσχέτιση κατά την οποία επιβεβαιώνεται η ταυτότητα της ασύρματης συσκευής ή του τελικού χρήστη και κατόπιν επιτρέπεται η πρόσβαση στο δίκτυο. Η δοκιμή θέτει ερώτημα για πληροφορίες για την κατάσταση ελέγχου ταυτότητας, περιλαμβανομένων όλων των πληροφοριών για τις Cisco Compatible Extensions και τις πληροφορίες που σχετίζονται με την ασφάλεια. Η δοκιμή είναι επιτυχημένη εάν ελεγχθεί η ταυτότητα του πελάτη με επιτυχία. Η δοκιμή είναι αποτυχημένη εάν δεν ελεγχθεί η ταυτότητα του πελάτη με επιτυχία. Τα συνοπτικά στοιχεία της δοκιμής εμφανίζουν εάν απαιτείται έλεγχος ταυτότητας για τη σύνδεση δικτύου.

Αντιμετώπιση προβλημάτων

- Επιλέξτε την Αντιμετώπιση προβλημάτων Intel(R) Wireless από το μενού Εργαλεία στο κύριο παράθυρο του Intel(R) PROSet/Wireless. Κάντε κλικ την Προβολή ασύρματων γεγονότων για να εμφανίσετε τις εγγραφές στο αρχείο καταγραφής σφαλμάτων για να επιλύσετε τα προβλήματα που βρέθηκαν με αυτήν τη δοκιμή.
- Επεξεργαστείτε το προφίλ σας για να βεβαιωθείτε ότι έχουν χρησιμοποιηθεί οι σωστές πιστοποιήσεις για το κλειδί WEP, το PSK, τον κωδικό πρόσβασης ή τα πιστοποιητικά.
- Αφαιρέστε το υπάρχον προφίλ και δημιουργήστε νέο προφίλ.

Δοκιμή σήματος

Τα συνοπτικά στοιχεία της δοκιμής εμφανίζουν την ποιότητα του σήματος. Αν η ποιότητα του σήματος είναι χαμηλή, χρησιμοποιήστε το κουμπί Αντιμετώπιση προβλημάτων για να διαγνώσετε και να διορθώσετε το πρόβλημα.

Αντιμετώπιση προβλημάτων

- Μετακινήστε τον υπολογιστή σας 3 έως 6 μέτρα από το ασύρματο σημείο πρόσβασης ή τον δρομολογητή.
- Μειώσετε την παρεμβολή με τη μετακίνησή σας μακριά από συσκευής (φούρνους μικροκυμάτων, κινητά τηλέφωνα ή τηλέφωνα 2,4 GHz) ή σημεία πρόσβασης που χρησιμοποιούν το ίδιο κανάλι.
- Δοκιμάστε να αυξήσετε την ισχύ μετάδοσης του σημείου πρόσβασης.

Δοκιμή ping

Η δοκιμή επιβεβαιώνει εάν ο ασύρματος προσαρμογέας έστειλε με επιτυχία μηνύματα προς και έλαβε απαντήσεις από τη διεύθυνση IP του σημείου πρόσβασης, την προεπιλεγμένη πύλη, το διακομιστή DHCP (εάν είναι ενεργοποιημένος) και τους διακομιστές DNS. Η σύνοψη δοκιμής εμφανίζει εάν λήφθηκαν απαντήσεις από αυτές τις οντότητες.

Παράδειγμα: Ανταπόκριση: σημείο πρόσβασης, προεπιλεγμένη πύλη. Καμία ανταπόκριση: Διακομιστής DHCP

ΣΗΜΕΙΩΣΗ: Εάν οι δοκιμές ping σε αυτό το σημείο πρόσβασης και προεπιλεγμένη πύλη είναι επιτυχημένες, αλλά η δοκιμή ping σε αυτό το διακομιστή DNS είναι αποτυχημένη, δεν πρόκειται για πρόβλημα ασύρματου δικτύου αλλά γενικό πρόβλημα δικτύου.

Αντιμετώπιση προβλημάτων

- Απενεργοποιήστε το τοίχος προστασίας και εκτελέστε πάλι τη δοκιμή ping.
- Επικοινωνήστε με τον κατασκευαστή του σημείου πρόσβασης για την αντιμετώπιση προβλημάτων με την εγκατάσταση του οικιακού σας δικτύου.
- Οι εταιρικοί χρήστες πρέπει να επικοινωνούν με το διαχειριστή δικτύου τους.

Αντιμετώπιση προβλημάτων | Κάντε διάγνωση και επιδιορθώστε τα προβλήματα που εμφανίζονται από κάθε δοκιμή. Το κουμπί Αντιμετώπιση προβλημάτων γίνεται ενεργό εάν η δοκιμή αποτύχει.
Εκτέλεση δοκιμών | Εκτελεί τις δοκιμές που έχετε επιλέξει.
Κλείσιμο | Κλείνει τη σελίδα.
Βοήθεια; | Παρέχει πληροφορίες βοήθειας για τη σελίδα αυτή.

### Προβολή ασύρματων συμβάντων

Το πρόγραμμα Προβολή ασύρματων συμβάντων εμφανίζει μια λίστα με καταχωρίσεις σφαλμάτων. Μπορείτε να αποθηκεύσετε όλες τις διαθέσιμες εγγραφές σε αρχείο δυαδικής μορφής για να το αποστείλετε στην υποστήριξη πελατών. Για να εκκινήσετε την προβολή ασύρματων συμβάντων, επιλέξτε από το μενού Εργαλεία το Αντιμετώπιση προβλημάτων Intel Wireless.. Κάντε κλικ στο Προβολή ασύρματων συμβάντων.

#### Περιγραφή προβολής ασύρματων συμβάντων

Όνομα | Περιγραφή
--- | ---

Αρχείο

Ρυθμίσεις:

Για να αλλάξετε τη θέση αποθήκευσης του αρχείου καταγραφής.

1. Κάντε κλικ στο Αρχείο > Ρυθμίσεις για να ανοίξετε το Ρυθμίσεις προβολής ασύρματων συμβάντων.
2. Καθορισμός προεπιλεγμένου φακέλου για τα αποθηκευμένα αρχεία καταγραφής: Η προεπιλεγμένη θέση είναι το Τα έγγραφά μου. Κάντε κλικ στο Αναζήτηση για να καθορίσετε μια νέα θέση φακέλου.
3. Όνομα αρχείου: Το όνομα αρχείου είναι το προεπιλεγμένο όνομα του υπολογιστή.
4. Μέγιστο μέγεθος αρχείου (KB): Εισάγετε το μέγεθος αρχείου σε kilobyte (KB).
5. Κάντε κλικ στο OK για να κλείσετε και να εφαρμόσετε τις νέες αλλαγές. Κάντε κλικ στο Ακύρωση για να κλείσετε χωρίς να εφαρμόσετε τυχόν αλλαγές.

Αν θέλετε να αντιγράψετε το αρχείο καταγραφής σε περιοχή αρχειοθέτησης μετά από συγκεκριμένο αριθμό ημερών:

1. Κάντε κλικ στο Αντιγραφή του αρχείου καταγραφής σε άλλη θέση.
2. Φάκελος προορισμού: Εισάγετε τη θέση που θέλετε να αποθηκεύσετε τα αρχεία ή κάντε κλικ στο Αναζήτηση για να επιλέξετε μια θέση για τον φάκελο.
3. Συχνότητα (ημέρες): Επιλέξτε πόσο συχνά θέλετε να μεταφέρετε τα αρχεία στον φάκελο προορισμού.
4. Κάντε κλικ στο OK για να κλείσετε και να εφαρμόσετε τις νέες αλλαγές. Κάντε κλικ στο Ακύρωση για να κλείσετε χωρίς να εφαρμόσετε τυχόν αλλαγές.

Έξοδος: Κάντε κλικ για να εξέλθετε από την Προβολή ασύρματων συμβάντων και να επιστρέψετε στην Αντιμετώπιση προβλημάτων Intel Wireless.

ΣΗΜΕΙΩΣΗ: Ένας διαχειριστής μπορεί να χρησιμοποιήσει την Ρύθμιση εφαρμογής εργαλείου διαχειριστή, Προτιμήσεις προβολής αρχείου καταγραφής ασύρματων συμβάντων για να ρυθμίσετε την προεπιλεγμένη θέση του αρχείου καταγραφής.

Λειτουργία

Επιλέξτε να προβάλλετε τρέχοντα ή ήδη αποθηκευμένα αρχεία συμβάντων.

- Προβολή γεγονότων πραγματικού χρόνου: Επιλέξτε αυτή την επιλογή για να προβάλλετε συμβάντα σφαλμάτων καθώς συμβαίνουν σε πραγματικό χρόνο.
- Προβολή αρχείου καταγραφής: Επιλέξτε αυτή την επιλογή για να ανοίξετε ένα αρχείο καταγραφής σφαλμάτων που έχει ήδη αποθηκευτεί ή για να αποθηκεύσετε το παρόν αρχείο καταγραφής συμβάντων σφαλμάτων σε αρχείο.

Βοήθεια; | Παρέχει πληροφορίες βοήθειας για τη σελίδα αυτή. Πληροφορίες: Εμφανίζει πληροφορίες έκδοσης για την Αντιμετώπιση προβλημάτων Intel Wireless.

Πληροφορίες για την προβολή ασύρματων συμβάντων

Επίπεδο: Το επίπεδο σοβαρότητας του προβλήματος σύνδεσης ενδείκνυται από ένα εικονίδιο.

Τα επίπεδα σοβαρότητας είναι:

- Πληροφορίες
- Σφάλμα
- Προειδοποίηση

Περιγραφή: Σύντομη περιγραφή του προβλήματος σύνδεσης.
Ημερομηνία και ώρα: Ημερομηνία και ώρα του προβλήματος σύνδεσης που εντοπίστηκε. Η στήλη αυτή μπορεί να ταξινομηθεί σε αύξουσα ή φθίνουσα σειρά. Κάντε κλικ στην επικεφαλίδα στηλών για να ταξινομήσετε τα εμφανιζόμενα συμβάντα.
Άνοιγμα | Ανοίγει αρχεία καταγραφής που βρίσκονται αρχειοθετημένα από προηγούμενες συνεδρίες με την αντιμετώπιση προβλημάτων Intel(R).
Απαλοιφή | Καταργεί τις πληροφορίες στη Προβολή ασύρματων συμβάντων.
Αποθήκευση ως | Αποθηκεύει το διαθέσιμο αρχείο καταγραφής. Χρησιμοποιήστε το προτεινόμενο όνομα ή αλλάξτε το.

# Επίλυση σφαλμάτων

Ακολουθήστε τις παρακάτω συστάσεις για την επίλυση των προβλημάτων σύνδεσης με το δίκτυο που εντοπίζονται από την Αντιμετώπιση προβλημάτων Intel Wireless.

Δεν ελήφθει διεύθυνση IP
Το δίκτυο ad hoc είναι αδρανές και δεν συμμετέχει κανένας ομότιμος στο δίκτυο
Το δίκτυο ad hoc είναι αδρανές και όλοι οι ομότιμοι εξήλθαν από το δίκτυο
Είστε συνδεδεμένοι σε δίκτυο με προεπιλεγμένο όνομα δικτύου (SSID). Οι παράμετροι του δικτύου ή του σημείου πρόσβασης μπορεί να μην ρυθμίστηκαν με ασφάλεια
Είστε συνδεδεμένοι σε δίκτυο των οποίων οι παράμετροι δεν είναι ρυθμισμένοι με ασφάλεια και ανιχνεύτηκε ότι υπάρχουν κοινόχρηστοι φάκελοι στο σύστημά σας
Ο προσαρμογέας ασύρματου δικτύου στο σύστημα είναι απενεργοποιημένος
Δεν ανιχνεύτηκε προσαρμογέας ασύρματου δικτύου στο σύστημα
Δεν εγκαταστάθηκε κανένα πρόγραμμα οδήγησης προσαρμογέα ασύρματου δικτύου
Αποσύνδεση από σημείο πρόσβασης

Εάν είστε έμπειρος χρήστης ή διαχειριστής, χρησιμοποιήστε αυτά τα μηνύματα σφάλματος για να διαγνώσετε τα προβλήματα εντός των προφίλ ασύρματου δικτύου σας.

Απέτυχε η έναρξη της εφαρμογής
Απέτυχε ο έλεγχος ταυτότητας λόγω μη έγκυρου ονόματος χρήστη
Απέτυχε ο έλεγχος ταυτότητας λόγω μη έγκυρων πιστοποιήσεων χρήστη
Απέτυχε ο έλεγχος ταυτότητας λόγω μη έγκυρου πιστοποιητικού χρήστη
Απέτυχε ο έλεγχος ταυτότητας λόγω μη έγκυρης ταυτότητας διακομιστή
Απέτυχε ο έλεγχος ταυτότητας λόγω μη έγκυρων πιστοποιήσεων διακομιστή
Απέτυχε ο έλεγχος ταυτότητας λόγω μη έγκυρου πιστοποιητικού διακομιστή
Απέτυχε ο έλεγχος ταυτότητας επειδή ο διακομιστής AAA δεν είναι διαθέσιμος
Ο διακομιστής AAA απέρριψε τη μέθοδο EAP
Λανθασμένο PIN για ανάκτηση πιστοποιητικού
Παρουσιάστηκε σφάλμα λόγω μη αναμενόμενης κατάργησης του προσαρμογέα GSM
Μη αναμενόμενη αφαίρεση της έξυπνης κάρτας
Απέτυχε ο έλεγχος ταυτότητας επειδή έληξε ο χρονιστής
Απέτυχε το προφίλ διαχειριστή στον έλεγχο ταυτότητας
Αποτυχία προφίλ διαχειριστή να λάβει διεύθυνση IP

# Δεν ελήφθη διεύθυνση IP

Απέτυχε ο ασύρματος προσαρμογέας να λάβει έγκυρη διεύθυνση ΙΡ. Ο κωδικός πρόσβασης ασφαλείας ασύρματου ή το κλειδί κρυπτογράφησης δεν ταιριάζει με αυτόν που χρησιμοποιεί το σημείο πρόσβασης. Αυτό μπορεί επίσης να οφείλεται στα παρακάτω αίτια: Το ασύρματο δίκτυο απαιτεί μια στατική διεύθυνση IP address. Υπάρχει πρόβλημα με τον διακομιστή DHCP ή γενικό πρόβλημα με το δίκτυο.

Για εκκαθάριση αυτού του μηνύματος:

- Εισάγετε ξανά το κωδικό πρόσβασης ασφαλείας ασύρματου στις ρυθμίσεις ασφαλείας του δικτύου. Βλ. Προσωπική ασφάλεια.
- Επανεκκινήστε το σημείο πρόσβασης, τον δρομολογητή, τον υπολογιστή και το καλωδιακό/DSL μόντεμ.
- Επαληθεύστε την ρύθμιση των παραμέτρων ασφάλειας στο σημείο πρόσβασης ή στον ασύρματο δρομολογητή. Για εξυπηρέτηση, επικοινωνήστε με τον κατασκευαστή του σημείου πρόσβασης ή του δρομολογητή.
- Επικοινωνήστε με τον διαχειριστή σας για να σας βοηθήσει με την ρύθμιση της ασύρματης σύνδεσής σας.

# Το δίκτυο ad hoc είναι αδρανές και δεν συμμετέχει κανένας ομότιμος στο δίκτυο

Εάν δημιουργήσετε δίκτυο ad hoc και δεν συμμετάσχει κανένας ομότιμος σε αυτό το δίκτυο για δύο λεπτά, αυτή η ειδοποίηση σας υποδεικνύει ότι το δίκτυο ad hoc είναι αδρανές.

Αυτή η ειδοποίηση ενεργοποιείται ή απενεργοποιείται στις Ρυθμίσεις εφαρμογής.

Για εκκαθάριση αυτού του μηνύματος:

1. Από το μενού Εργαλεία, κάντε κλικ στο Ρυθμίσεις εφαρμογής.
2. Κάντε κύλιση προς τα κάτω για να εντοπίσετε την Ειδοποίηση δικτύου ad hoc.
3. Καταργήστε το Ειδοποίηση όταν δεν συμμετέχει κανένας ομότιμος στο δίκτυο ad hoc.
4. Κάντε κλικ στο OK για να αποθηκεύσετε τις ρυθμίσεις σας και να επιστρέψετε στο κύριο παράθυρο Intel(R) PROSet/Wireless.

# Το δίκτυο ad hoc είναι αδρανές και όλοι οι ομότιμοι εξήλθαν από το δίκτυο

Εάν δημιουργήσετε ή συμμετάσχετε σε δίκτυο ad hoc με άλλους συμμετέχοντες, αυτή η ειδοποίηση σάς υποδεικνύει όταν οποιοσδήποτε ή όλοι οι συμμετέχοντες έχουν εξέλθει από το δίκτυο ad hoc.

Αυτή η ειδοποίηση είναι ρυθμισμένη στις Ρυθμίσεις εφαρμογής.

Για εκκαθάριση αυτού του μηνύματος:

1. Από το μενού Εργαλεία, κάντε κλικ στο Ρυθμίσεις εφαρμογής.
2. Κάντε κύλιση προς τα κάτω για να εντοπίσετε το Δίκτυο συσκευής προς συσκευή (ad hoc).
3. Απαλείψτε το Ειδοποίηση όταν όλοι οι ομότιμοι εξέλθουν από το δίκτυο ad hoc.
4. Κάντε κλικ στο OK για να αποθηκεύσετε τις ρυθμίσεις σας και να επιστρέψετε στο κύριο παράθυρο Intel(R) PROSet/Wireless.

# Είστε συνδεδεμένοι σε δίκτυο με προεπιλεγμένο όνομα δικτύου (SSID). Οι παράμετροι του δικτύου ή του σημείου πρόσβασης μπορεί να μη ρυθμίστηκαν με ασφάλεια

Η σύνδεση σε σημείο πρόσβασης που χρησιμοποιεί προεπιλεγμένο όνομα δικτύου (SSID) μπορεί να αποτελεί πρόβλημα ασφάλειας. Αυτό το σημείο πρόσβασης συνήθως χρησιμοποιεί όλες τις προεπιλεγμένες ρυθμίσεις ασφάλειας και διαχείρισης (για παράδειγμα, ανοιχτό έλεγχο ταυτότητας, προεπιλεγμένη διεύθυνση IP, όνομα χρήστη ή κωδικό πρόσβασης). Εάν αυτό είναι προσωπικό δίκτυο, αλλάξτε το όνομα δικτύου και τις ρυθμίσεις ασφάλειας για να βελτιώσετε την ασφάλεια του δικτύου.

Αυτή η ειδοποίηση ενεργοποιείται ή απενεργοποιείται στις Ρυθμίσεις εφαρμογής.

Για εκκαθάριση αυτού του μηνύματος:

1. Από το μενού Εργαλεία, κάντε κλικ στο Ρυθμίσεις εφαρμογής.
2. Κάντε κύλιση προς τα κάτω για να εντοπίσετε το Ειδοποίηση SSID.
3. Καταργήστε το Ειδοποίηση όταν γίνεται σύνδεση σε δίκτυο με προεπιλεγμένο όνομα SSID.
4. Κάντε κλικ στο OK για να αποθηκεύσετε τις ρυθμίσεις σας και να επιστρέψετε στο κύριο παράθυρο Intel(R) PROSet/Wireless.

# Είστε συνδεδεμένοι σε δίκτυο των οποίων οι παράμετροι δεν είναι ρυθμισμένες με ασφάλεια και ανιχνεύτηκε ότι υπάρχουν κοινόχρηστοι φάκελοι στο σύστημά σας

Η κοινή χρήση αρχείων και εκτυπωτών επιτρέπει σε άλλους υπολογιστές στο δίκτυο να αποκτούν πρόσβαση στους πόρους του υπολογιστή σας. Θα πρέπει να είστε προσεκτικοί όταν χρησιμοποιείτε τον ασύρματο φορητό υπολογιστή σας με ενεργοποιημένη την κοινή χρήση αρχείων και εκτυπωτή.

Εάν εμφανίζεται ειδοποίηση όταν συνδέεστε σε ασύρματο LAN με κοινόχρηστους φακέλους, απενεργοποιήστε αυτήν την ειδοποίηση ακολουθώντας τις παρακάτω οδηγίες.

Αυτή η ειδοποίηση ενεργοποιείται ή απενεργοποιείται στις Ρυθμίσεις εφαρμογής.

Για να καταργήσετε αυτό το μήνυμα και να επαναφέρετε τους κοινόχρηστους φακέλους δικτύου κατά την αποσύνδεση:

1. Από το μενού Εργαλεία, κάντε κλικ στο Ρυθμίσεις εφαρμογής.
2. Κάντε κύλιση προς τα κάτω για να εντοπίσετε το Ειδοποίηση κοινόχρηστου φακέλου.
3. Επιλέξτε Απενεργοποίηση αυτής της ειδοποίησης για να παραμένουν ανέφικτες οι τρέχουσες ρυθμίσεις του κοινόχρηστου φακέλου σας κάθε φορά που συνδέεστε σε ανοιχτό, μη ασφαλές δίκτυο.
4. Κάντε κλικ στο OK για να αποθηκεύσετε τις ρυθμίσεις σας και να επιστρέψετε στο κύριο παράθυρο Intel(R) PROSet/Wireless.

# Ο προσαρμογέας ασύρματου δικτύου στο σύστημα είναι απενεργοποιημένος

Ενεργοποιήστε τον ασύρματο προσαρμογέα.

1. Κάντε δεξί κλικ στο Ο Υπολογιστής μου.
2. Επιλέξτε Ιδιότητες.
3. Κάντε κλικ στο Υλικό.
4. Κάντε κλικ στο Διαχείριση συσκευών.
5. Κάντε κλικ στο Προσαρμογείς δικτύου.
6. Κάντε δεξί κλικ στον προσαρμογέα Intel(R) PRO/Wireless που παρατίθεται.
7. Κάντε κλικ στο Ενεργοποιημένο.
8. Κάντε κλικ στο Αρχείο > Έξοδος για να κλείσετε τη Διαχείριση συσκευών.
9. Κάντε κλικ στο OK για να κλείσετε τις Ιδιότητες συστήματος.

# Δεν ανιχνεύτηκε προσαρμογέας ασύρματου δικτύου στο σύστημα

Το σύστημα δεν μπορεί να ανιχνεύσει ασύρματο προσαρμογέα Intel σε αυτό το σύστημα. Ο προσαρμογέας μπορεί να αφαιρέθηκε ή να μην εγκαταστάθηκε.

Επιβεβαιώστε πρώτα εάν παρατίθεται ασύρματος προσαρμογέας στη Διαχείριση συσκευών:

1. Κάντε δεξί κλικ στο Ο Υπολογιστής μου.
2. Επιλέξτε Ιδιότητες.
3. Κάντε κλικ στο Υλικό.
4. Κάντε κλικ στο Διαχείριση συσκευών.
5. Κάντε κλικ στο Προσαρμογείς δικτύου.

Εάν παρατίθεται προσαρμογέας Intel(R) PRO/Wireless, αναβαθμίστε το πρόγραμμα οδήγησης από τον δικτυακό χώρο υποστήριξης της Intel Corporation στο http://support.intel.com/. Εάν δεν παρατίθεται προσαρμογέας Intel(R) PRO/Wireless, επικοινωνήστε με τον κατασκευαστή του υπολογιστή σας.

# Δεν ανιχνεύτηκε πρόγραμμα οδήγησης προσαρμογέα ασύρματου δικτύου στο σύστημα

Το σύστημα δεν μπορεί να ανιχνεύσει ασύρματο προσαρμογέα Intel σε αυτό το σύστημα. Ίσως χρειαστεί να αναβαθμίσετε το πρόγραμμα οδήγησης του ασύρματου προσαρμογέα.

Επιβεβαιώστε πρώτα εάν παρατίθεται ασύρματος προσαρμογέας στη Διαχείριση συσκευών:

1. Κάντε δεξί κλικ στο Ο Υπολογιστής μου.
2. Επιλέξτε Ιδιότητες.
3. Κάντε κλικ στο Υλικό.
4. Κάντε κλικ στο Διαχείριση συσκευών.
5. Κάντε κλικ στο Προσαρμογείς δικτύου.

Εάν παρατίθεται ασύρματος προσαρμογέας:

1. Κάντε δεξί κλικ στην κάρτα δικτύου Intel(R) PRO/Wireless που είναι εγκατεστημένη στον υπολογιστή σας.
2. Κάντε κλικ στο Ενημέρωση προγράμματος οδήγησης. Εμφανίζεται Καλωσόρισμα Windows στον Οδηγό ενημέρωσης υλικού.
3. Στην οθόνη του Οδηγού ενημέρωσης υλικού, κάντε κλικ στο Ναι, αυτή τη φορά μόνο.
4. Κάντε κλικ στο Επόμενο.
5. Κάντε κλικ στο Αυτόματη εγκατάσταση του λογισμικού. Ή, αν γνωρίζετε που βρίσκεται το πρόγραμμα οδήγησης, κάντε κλικ στο Εγκατάσταση από λίστα ή συγκεκριμένη θέση.
6. Εάν λάβετε το μήνυμα Δεν είναι δυνατή η συνέχιση του οδηγού ενημέρωσης υλικού, επικοινωνήστε με τον δικτυακό χώρο υποστήριξης της Intel Corporation στο http://support.intel.com/.

Εάν δεν παρατίθεται ασύρματος προσαρμογέας: Επικοινωνήστε με τον δικτυακό χώρο υποστήριξης της Intel Corporation στο http://support.intel.com/.

# Αποσύνδεση από σημείο πρόσβασης

Τα ακόλουθα μηνύματα σφαλμάτων εμφανίζονται όταν ο ασύρματος προσαρμογέας αποσυνδέεται από το σημείο πρόσβασης δικτύου.

Αποσύνδεση από το σημείο πρόσβασης λόγω αποτυχημένων συσχετίσεων.
Αποσύνδεση από το σημείο πρόσβασης λόγω αποτυχιών ελέγχου ταυτότητας.
Αποσύνδεση από το σημείο πρόσβασης λόγω αποτυχίας TKIP Michael Integrity Check.
Αποσύνδεση από το σημείο πρόσβασης λόγω αποτυχίας μη ελέγχου ταυτότητας του πλαισίου Κατηγορίας 2.
Αποσύνδεση από το σημείο πρόσβασης λόγω αποτυχίας μη συσχέτισης του πλαισίου Κατηγορίας 3.
Αποσύνδεση από το σημείο πρόσβασης λόγω αποτυχίας επανασυσχέτισης.
Αποσύνδεση από το σημείο πρόσβασης λόγω αποτυχίας του στοιχείου πληροφοριών.
Αποσύνδεση από το σημείο πρόσβασης λόγω αποτυχίας τετραμερούς χειραψίας του πρωτόκολλου EAPOL-Key.
Αποσύνδεση από το σημείο πρόσβασης λόγω αποτυχίας ελέγχου ταυτότητας 802.1Χ.

Προτεινόμενη ενέργεια: Επιλέξτε προφίλ. Κάντε κλικ στο Σύνδεση και προσπαθήστε να κάνετε συσχέτιση με το δίκτυο.

# Απέτυχε η έναρξη της εφαρμογής

Δεν είναι δυνατή η εύρεση της εφαρμογής που καθορίσατε να ξεκινάει κατά τη σύνδεση του προφίλ αυτού. Βεβαιωθείτε για τη διαδρομή και το όνομα αρχείου στις Προηγμένες ρυθμίσεις οδηγού προφίλ.

Για να επαληθεύσετε τη διαδρομή και το όνομα αρχείου:

1. Από το κύριο παράθυρο Intel(R) PROSet/Wireless, κάντε κλικ στο Προφίλ.
2. Επιλέξτε προφίλ.
3. Κάντε κλικ στο Ιδιότητες.
4. Κάντε κλικ στο Για προχωρημένους.
5. Κάντε κλικ στο Ενεργοποίηση έναρξης εφαρμογής. Βεβαιωθείτε ότι είναι σωστό το όνομα αρχείου και η διαδρομή θέσης αρχείου.
6. Κάντε κλικ στο OK για να κλείσετε τις Ρυθμίσεις για προχωρημένους.
7. Κάντε κλικ στο OK για να κλείσετε τις Γενικές ρυθμίσεις και να επιστρέψετε στη λίστα Προφίλ.

# Απέτυχε ο έλεγχος ταυτότητας λόγω μη έγκυρου ονόματος χρήστη: Εισάγετε ξανά το όνομα χρήστη.

Αυτό το σφάλμα ελέγχου ταυτότητας μπορεί να προκληθεί από μη έγκυρο όνομα χρήστη.

Χρησιμοποιήστε τα ακόλουθα βήματα για να επιλύσετε το σφάλμα:

1. Επιλέξτε το κατάλληλο προφίλ από τη λίστα Προφίλ.
2. Κάντε κλικ στο Ιδιότητες για να ανοίξετε τις Γενικές ρυθμίσεις.
3. Κάντε κλικ στο Επόμενο για να ανοίξετε τις Ρυθμίσεις ασφάλειας. Επιλέγεται το Εταιρική ασφάλεια.
4. Επιλέξτε τον κατάλληλο τύπο ελέγχου ταυτότητας 802.1Χ.

> Για προφίλ TTLS, PEAP και EAP-FAST:

> - Θα πρέπει να γίνει η επιλογή Χρησιμοποιήστε τα ακόλουθα.
> - Επαληθεύστε τις πληροφορίες για το όνομα χρήστη.

5. Κάντε κλικ στο OK για να αποθηκεύσετε τις ρυθμίσεις.

# Απέτυχε ο έλεγχος ταυτότητας λόγω μη έγκυρων πιστοποιήσεων χρήστη: Εισάγετε ξανά τις πιστοποιήσεις

Αυτό το σφάλμα ελέγχου ταυτότητας μπορεί να προκαλείται από μη έγκυρες πιστοποιήσεις χρήστη (ίσως είναι το όνομα χρήστη, ο κωδικός πρόσβασης ή άλλη μορφή πιστοποιήσεων χρήστη).

Χρησιμοποιήστε τα ακόλουθα βήματα για να επιλύσετε το σφάλμα:

1. Επιλέξτε προφίλ TTLS, PEAP, LEAP ή EAP-FAST από τη λίστα Προφίλ.
2. Κάντε κλικ στο Ιδιότητες για να ανοίξετε τις Γενικές ρυθμίσεις.
3. Κάντε κλικ στο Επόμενο για να ανοίξετε τις Ρυθμίσεις ασφάλειας. Επιλέγεται το Εταιρική ασφάλεια.
4. Θα πρέπει να επιλεγεί ο τύπος ελέγχου ταυτότητας 802.1Χ.
5. Επιλέξτε Χρησιμοποιήστε τα ακόλουθα για Διαπιστευτήρια χρήστη.
6. Επαληθεύστε τις πληροφορίες για το όνομα χρήστη, τον τομέα και τον κωδικό πρόσβασης. Εάν επιλέξετε Χρησιμοποιήστε τη σύνδεση στα Windows ή Ρωτήστε με κάθε φορά που συνδέομαι, βεβαιωθείτε ότι χρησιμοποιείτε τις σωστές πληροφορίες πιστοποιήσεων χρήστη όταν συνδέεστε στο ασύρματο δίκτυο.
7. Κάντε κλικ στο OK για να αποθηκεύσετε τις ρυθμίσεις.

# Απέτυχε ο έλεγχος ταυτότητας λόγω μη έγκυρου πιστοποιητικού χρήστη: Επιλέξτε κάποιο άλλο πιστοποιητικό.

Αυτό το σφάλμα ελέγχου ταυτότητας μπορεί να προκληθεί από μη έγκυρες πιστοποιήσεις διακομιστή (τομέα).

Χρησιμοποιήστε τα ακόλουθα βήματα για να επιλύσετε το σφάλμα:

1. Επιλέξτε το κατάλληλο προφίλ από τη λίστα Προφίλ.
2. Κάντε κλικ στο Ιδιότητες για να ανοίξετε τις Γενικές ρυθμίσεις.
3. Κάντε κλικ στο Επόμενο για να ανοίξετε τις Ρυθμίσεις ασφάλειας. Επιλέγεται το Εταιρική ασφάλεια.
4. Επιλέξτε τον κατάλληλο τύπο ελέγχου ταυτότητας 802.1Χ.
5. Για προφίλ TLS: Κάντε κλικ στο Επιλογή και επιλέξτε κάποιο άλλο πιστοποιητικό από τη λίστα των εγκατεστημένων πιστοποιητικών.
6. Κάντε κλικ στο OK.
7. Κάντε κλικ στο OK για να αποθηκεύσετε τις ρυθμίσεις.

> Σημειώσεις για τα πιστοποιητικά: Η συγκεκριμένη ταυτότητα θα πρέπει να ταιριάζει στο άτομο στον οποίο εκδόθηκε και θα πρέπει να είναι καταγεγραμμένη στο διακομιστή ελέγχου ταυτότητας (για παράδειγμα, το διακομιστή RADIUS) που χρησιμοποιείται από τον ελεγκτή ταυτότητας. Το πιστοποιητικό σας πρέπει να είναι έγκυρο όσον αφορά το διακομιστή ελέγχου ταυτότητας. Η απαίτηση αυτή εξαρτάται από το διακομιστή ελέγχου ταυτότητας και γενικά σημαίνει ότι ο διακομιστής ελέγχου ταυτότητας πρέπει να γνωρίζει τον εκδότη του πιστοποιητικού σας ως αρχή έκδοσης πιστοποιητικών. Θα πρέπει να είστε συνδεδεμένοι με το ίδιο όνομα χρήστη που χρησιμοποιήσατε όταν εγκαταστήσατε το πιστοποιητικό.

# Απέτυχε ο έλεγχος ταυτότητας λόγω μη έγκυρης ταυτότητας διακομιστή: Εισάγετε ξανά το όνομα διακομιστή.

Αυτό το σφάλμα ελέγχου ταυτότητας μπορεί να προκληθεί από μη έγκυρα στοιχεία ταυτότητας διακομιστή.

Χρησιμοποιήστε τα ακόλουθα βήματα για να επιλύσετε το σφάλμα:

1. Επιλέξτε το κατάλληλο προφίλ από τη λίστα Προφίλ.
2. Κάντε κλικ στο Ιδιότητες για να ανοίξετε τις Γενικές ρυθμίσεις.
3. Κάντε κλικ στο Επόμενο για να ανοίξετε τις Ρυθμίσεις ασφάλειας. Επιλέγεται το Εταιρική ασφάλεια.
4. Επιλέξτε τον κατάλληλο τύπο ελέγχου ταυτότητας 802.1Χ.
5. Για προφίλ TTLS και PEAP: Βεβαιωθείτε ότι το όνομα διακομιστή ταυτότητας περιαγωγής είναι σωστό.
6. Κάντε κλικ στο OK για να αποθηκεύσετε τις ρυθμίσεις.

# Απέτυχε ο έλεγχος ταυτότητας λόγω μη έγκυρων πιστοποιήσεων διακομιστή: Εισάγετε ξανά τις πιστοποιήσεις διακομιστή

Αυτό το σφάλμα ελέγχου ταυτότητας μπορεί να προκληθεί από μη έγκυρη πιστοποίηση διακομιστή (τομέα).

Χρησιμοποιήστε τα ακόλουθα βήματα για να επιλύσετε το σφάλμα:

1. Επιλέξτε το κατάλληλο προφίλ από τη λίστα Προφίλ.
2. Κάντε κλικ στο Ιδιότητες για να ανοίξετε τις Γενικές ρυθμίσεις.
3. Κάντε κλικ στο Επόμενο για να ανοίξετε τις Ρυθμίσεις ασφάλειας. Επιλέγεται το Εταιρική ασφάλεια.
4. Επιλέξτε τον κατάλληλο τύπο ελέγχου ταυτότητας 802.1Χ.

> Για προφίλ TTLS, PEAP και EAP-FAST:

> - Επιλέξτε Χρησιμοποιήστε τα ακόλουθα για πιστοποιήσεις χρήστη.
> - Επαληθεύστε τα στοιχεία τομέα.

> Εάν επιλέγεται Χρησιμοποιήστε τη σύνδεση στα Windows ή Ρωτήστε με κάθε φορά που συνδέομαι, βεβαιωθείτε ότι χρησιμοποιείτε τις σωστές πληροφορίες πιστοποιήσεων τομέα όταν συνδέεστε στο ασύρματο δίκτυο. ΣΗΜΕΙΩΣΗ: Αυτή η επιλογή είναι διαθέσιμη μόνο αν έχει εγκατασταθεί το στοιχείο Σύνδεσης προεισόδου μοναδικής εισόδου.
> Για προφίλ LEAP: Επιλέξτε το Χρησιμοποίησε το ακόλουθο όνομα χρήστη και κωδικό πρόσβασης και επαληθεύστε ότι ο τομέας είναι σωστός. Αν έχει επιλεγεί το Ρωτήστε το όνομα χρήστη και κωδικό πρόσβασης, επαληθεύστε ότι ο σωστός τομέας και οι σωστές πληροφορίες κωδικού πρόσβασης έχουν εισαχθεί όταν συνδέεστε στο ασύρματο δίκτυο. (Πρέπει να ταιριάζει σε ό,τι εμφανίζεται στο παράθυρο ρυθμίσεων ασφάλειας).

5. Κάντε κλικ στο OK για να αποθηκεύσετε τις ρυθμίσεις.

# Απέτυχε ο έλεγχος ταυτότητας λόγω μη έγκυρου πιστοποιητικού διακομιστή. Επιλέξτε κάποιο άλλο πιστοποιητικό.

Αυτό το σφάλμα ελέγχου ταυτότητας μπορεί να προκληθεί από μη έγκυρο πιστοποιητικό διακομιστή.

Χρησιμοποιήστε τα ακόλουθα βήματα για να επιλύσετε το σφάλμα:

1. Επιλέξτε το κατάλληλο προφίλ από τη λίστα Προφίλ.
2. Κάντε κλικ στο Ιδιότητες για να ανοίξετε τις Γενικές ρυθμίσεις.
3. Κάντε κλικ στο Επόμενο για να ανοίξετε τις Ρυθμίσεις ασφάλειας. Επιλέγεται το Εταιρική ασφάλεια.
4. Είναι επιλεγμένος ο κατάλληλος τύπος ελέγχου ταυτότητας 802.1Χ.

> Για προφίλ TTLS και PEAP: Βεβαιωθείτε ότι έχει επιλεγεί ο σωστός τύπος ελέγχου ταυτότητας από τη λίστα. Κάντε κλικ στο Επόμενο για να επιλέξετε άλλο πιστοποιητικό από τη λίστα των εγκατεστημένων πιστοποιητικών ή να καθορίσετε άλλο όνομα διακομιστή ή πιστοποιητικού. Κάντε κλικ στο OK.
> Για προφίλ TLS: Κάντε κλικ στο Επιλογή και επιλέξτε κάποιο άλλο πιστοποιητικό από τη λίστα των εγκατεστημένων πιστοποιητικών και κάντε κλικ στο OK.

5. Κάντε κλικ στο Κλείσιμο.
6. Κάντε κλικ στο OK για να αποθηκεύσετε τις ρυθμίσεις.

Σημειώσεις για τα πιστοποιητικά: Η συγκεκριμένη ταυτότητα θα πρέπει να ταιριάζει στο άτομο στον οποίο εκδόθηκε και θα πρέπει να είναι καταγεγραμμένη στο διακομιστή ελέγχου ταυτότητας (για παράδειγμα, το διακομιστή RADIUS) που χρησιμοποιείται από τον ελεγκτή ταυτότητας. Το πιστοποιητικό σας πρέπει να είναι έγκυρο όσον αφορά το διακομιστή ελέγχου ταυτότητας. Η απαίτηση αυτή εξαρτάται από το διακομιστή ελέγχου ταυτότητας και γενικά σημαίνει ότι ο διακομιστής ελέγχου ταυτότητας πρέπει να γνωρίζει τον εκδότη του πιστοποιητικού σας ως αρχή έκδοσης πιστοποιητικών. Θα πρέπει να είστε συνδεδεμένοι με το ίδιο όνομα χρήστη που χρησιμοποιήσατε όταν εγκαταστήσατε το πιστοποιητικό.

# Απέτυχε ο έλεγχος ταυτότητας επειδή ο διακομιστής ΑΑΑ δεν είναι διαθέσιμος.

Ο ασύρματος προσαρμογέας έχει συσχετιστεί με το σημείο πρόσβασης, αλλά δεν είναι δυνατή η ολοκλήρωση του ελέγχου ταυτότητας 802.1Χ λόγω απόκρισης από το διακομιστή ελέγχου ταυτότητας.

Χρησιμοποιήστε τα ακόλουθα βήματα για να επιλύσετε το σφάλμα:

1. Επιλέξτε το προφίλ.
2. Κάντε κλικ στο Σύνδεση για να προσπαθήσετε να κάνετε συσχέτιση με το δίκτυο και να ελέγξετε την ταυτότητα με το διακομιστή.

# Ο διακομιστής AAA απέρριψε τη μέθοδο EAP

Το σφάλμα αυτό προκύπτει όταν ο διακομιστής ΑΑΑ δεν αποδέχεται το ρυθμισμένο έλεγχο ταυτότητας.

Χρησιμοποιήστε τα ακόλουθα βήματα για να επιλύσετε το σφάλμα:

1. Κάντε διπλό κλικ στο εικονίδιο στη γραμμή εργασιών για να ανοίξει το Intel(R) PROSet/Wireless.
2. Κάντε κλικ στο Προφίλ στο κύριο παράθυρο Intel(R) PROSet/Wireless.
3. Από τη λίστα Προφίλ, επιλέξτε το συσχετιζόμενο προφίλ ή το προφίλ που χρησιμοποιήθηκε πρόσφατα.
4. Κάντε κλικ στο Ιδιότητες για να ανοίξετε τις Γενικές ρυθμίσεις.
5. Κάντε κλικ στο Επόμενο για να ανοίξετε τις Ρυθμίσεις ασφάλειας.
6. Βεβαιωθείτε ότι έχει επιλεγεί το Ενεργοποίηση 802.1Χ.
7. Βεβαιωθείτε ότι έχει επιλεγεί ο σωστός τύπος ελέγχου ταυτότητας.
8. Εισάγετε τα απαιτούμενα στοιχεία ασφάλειας.
9. Κάντε κλικ στο OK. Το προφίλ τώρα εφαρμόζεται ξανά. Το Intel(R) PROSet/Wireless προσπαθεί να συνδεθεί στο ασύρματο δίκτυο.

# Λανθασμένο PIN για ανάκτηση πιστοποιητικού: Εισάγετε ξανά το PIN.

Απέτυχε η ανάκτηση πιστοποιητικού λόγω λανθασμένου PIN.

Προτεινόμενη ενέργεια: Εισάγετε το σωστό PIN.

# Παρουσιάστηκε σφάλμα λόγω μη αναμενόμενης κατάργησης του προσαρμογέα GSM

Αυτό το σφάλμα προκύπτει όταν ο προσαρμογέας GSM δεν έχει τοποθετηθεί πλήρως ή έχει αφαιρεθεί μη αναμενόμενα από το φορητό σταθμό.

Χρησιμοποιήστε τα ακόλουθα βήματα για να επιλύσετε το σφάλμα:

1. Εισάγετε ξανά τον προσαρμογέα GSM.
2. Κάντε διπλό κλικ στο εικονίδιο Λογισμικό Intel(R) PROSet/Wireless που βρίσκεται στο κάτω δεξί μέρος της οθόνης.
3. Από τη λίστα Προφίλ, επιλέξτε το συσχετιζόμενο προφίλ ή το προφίλ που χρησιμοποιήθηκε πρόσφατα.
4. Κάντε κλικ στο Σύνδεση. Το προφίλ τώρα εφαρμόστηκε ξανά. Το Intel(R) PROSet/Wireless προσπαθεί να συνδεθεί στο ασύρματο δίκτυο.

# Μη αναμενόμενη αφαίρεση της έξυπνης κάρτας

Το σφάλμα αυτό παρουσιάστηκε επειδή αφαιρέθηκε μη αναμενόμενα η έξυπνη κάρτα.

Χρησιμοποιήστε τα ακόλουθα βήματα για να επιλύσετε το σφάλμα:

1. Εισάγετε την έξυπνη κάρτα.
2. Επιλέξτε το προφίλ ελέγχου ταυτότητας 802.1Χ EAP-SIM.
3. Κάντε κλικ στο Σύνδεση και προσπαθήστε να κάνετε συσχέτιση με το δίκτυο.

# Απέτυχε ο έλεγχος ταυτότητας επειδή έληξε ο χρονιστής

Η αποτυχία του ελέγχου ταυτότητας οφείλεται στη λήξη του χρονιστή ελέγχου ταυτότητας όταν αυτός ο κινητός σταθμός πραγματοποιούσε έλεγχο ταυτότητας. Η αιτία του προβλήματος μπορεί να ήταν κάποιο σημείο πρόσβασης βλαπτικού προγράμματος ή πρόβλημα με το διακομιστή RADIUS.

Προτεινόμενη ενέργεια:

- Εάν υπάρχει υποψία για σημείο πρόσβασης βλαπτικού προγράμματος, θεωρήστε να προσθέσετε αυτό το σημείο πρόσβασης στη λίστα εξαίρεσης σημείων πρόσβασης για να εμποδίσετε τον ασύρματο προσαρμογέα να συνδεθεί σε αυτό το σημείο πρόσβασης στο μέλλον.
- Εάν δεν υπάρχει υποψία για σημείο πρόσβασης βλαπτικού προγράμματος, κάντε κλικ στο προφίλ στη λίστα Προφίλ. Κάντε κλικ στο Σύνδεση για να κάνετε συσχέτιση με το δίκτυο και να προσπαθήσετε να ελέγξετε την ταυτότητα με το διακομιστή.

# Ένα προφίλ διαχειριστή απέτυχε τον έλεγχο ταυτότητας

Το σφάλμα αυτό συμβαίνει όταν οι πιστοποιήσεις στο προφίλ δεν γίνονται δεχτά από τον ελεγκτή ταυτότητας (για παράδειγμα, ένα σημείο πρόσβασης ή διακομιστή AAA). Επικοινωνήστε με το Διαχειριστή για την επίλυση αυτού του προβλήματος.

# Ένα προφίλ διαχειριστή δεν έλαβε διεύθυνση IP

Απέτυχε ο ασύρματος προσαρμογέας να λάβει έγκυρη διεύθυνση ΙΡ. Ο κωδικός πρόσβασης ασφαλείας ασύρματου ή το κλειδί κρυπτογράφησης δεν ταιριάζει με αυτόν που χρησιμοποιεί το σημείο πρόσβασης. Αυτό μπορεί επίσης να οφείλεται στα παρακάτω αίτια: Το ασύρματο δίκτυο απαιτεί μια στατική διεύθυνση IP address. Υπάρχει πρόβλημα με τον διακομιστή DHCP ή γενικό πρόβλημα με το δίκτυο.

Προτεινόμενη ενέργεια: Επικοινωνήστε με τον διαχειριστή σας για να σας βοηθήσει με την ρύθμιση της ασύρματης σύνδεσής σας.

Επιστροφή στην αρχή

Επιστροφή στα περιεχόμενα

Εμπορικά σήματα και αποποιήσεις