Gennemgang af trådløse netværk

Tilbage til Indhold

# Gennemgang af trådløse netværk

Om trådløs netværksteknologi
Hvad har jeg behov for til opsætning af et trådløst netværk?
Grundlæggende om trådløse netværk

- Hvad er et administrationsprogram til trådløse netværk?
- Netværksnavn
- Profiler
- Sikkerhed
- Identificering af et trådløst netværk
- Valg af en trådløs netværkstilstand

Hvordan slår jeg min radio til og fra?

## Om trådløse netværk

Et trådløst lokalnetværk (WLAN) binder computere sammen uden brug af netværkskabler. I et WLAN sender og modtager en enhed, som kaldes et adgangspunkt eller en trådløs router, data til computere i netværket vha. radiokommunikation. Adgangspunktet eller den trådløse router er en lille enhed der giver adgang til WLAN'et og Internettet. I et WLAN kan du dele filer og printere mellem computere, ligesom du kan dele din Internet-forbindelse.

Når du definerer din trådløse adapter, vælger du funktionsmåden for den type trådløst netværk, du ønsker. Du kan bruge din Intel(R) Wireless WiFi Link 4965AGN-adapter til at oprette forbindelse til tilsvarende trådløse enheder, som overholder standarden 802.11 for trådløse netværk. Der findes instruktioner, som gør denne proces nemmere, heri.

## Hvad har jeg behov for til opsætning af et trådløst netværk?

Til opsætning af et trådløst netværk har du brug for følgende:

- En trådløs router.
- En trådløs netværksadapter (et trådløst kort) for hver computer der skal sluttes til det trådløse netværk (Intel(R) Wireless WiFi Link 4965AGN adapter).
- Hvis du ønsker Internet-adgang til dit WLAN, skal du også have en bredbånds-internetservice, f.eks. kabel eller DSL. Dette omfatter også et bredbåndsmodem.

## Grundlæggende om trådløse netværk

Herunder er omtalt nogle grundkoncepter, du skal kende om 802.11 WLANs.

### Administrationsværktøj til trådløse netværk

Intel(R) PRO/Wireless hjælper dig med at administrere dine netværksforbindelser Programmet kan hjælpe dig med opsætningen af de trådløse forbindelser, og derefter kan du nemt administrere dem, åbne og lukke forbindelser og administrere sikkerhed efter behov. Microsoft Windows Zero Configuration er en anden administrator til trådløse netværk, og du bør ikke anvende begge disse værktøjer. Dette er et problem, fordi de netværksindstillinger, der oprettes med det ene program, ikke anvendes, hvis det andet program administrerer de trådløse forbindelser. Det anbefales at du kun vælger ét program til at administrere dine trådløse forbindelser og holder dig til dette.

Se Tilslut til et netværk, hvor der findes yderligere oplysninger.

### Navn på trådløst netværk (SSID)

Et trådløst lokalnetværk (WLAN) anvender et entydigt netværksnavn til at identificere netværket. Dette navn kaldes en SSID (Service Set Identifier). Når du definerer den trådløse adapter, skal du angive SSID. Hvis du vil oprette forbindelse til et eksisterende lokalnetværk (WLAN), skal du bruge navnet på dette netværk. Hvis du opretter dit eget lokalnetværk, kan du opfinde et navn og bruge det på hver computer. Navnet kan være op til 32 tegn langt og indeholde bogstaver og tal. SSID'et, eller netværksnavnet, er tilknyttet på adgangspunktet eller den trådløse router.

### Profiler

En profil anvendes til administration af computerens tilslutning til et WLAN. En profil er et antal indstillinger, der bestemmer, hvordan computeren tilsluttes WLAN'et. Disse indstillinger (profilen) gemmes på din computer, og de anvendes hver gang, du etablerer forbindelse til det pågældende WLAN. Profilen indeholder al netværksinformation og alle sikkerhedsindstillingerne. Forskellige profiler oprettes til forskellige WLAN's. På din computer vil hvert WLAN have sin egen profil til administration af forbindelsen til det pågældende WLAN. I hjælp af Intel(R) PROSet/Wireless vises profilerne for din computer på listen Profiler. Fra Intel(R) PROSet/Wireless hovedvinduet kan du oprette, redigere og fjerne profiler.

### Sikkerhed

Nogle WLAN's er åbne og ikke-sikrede netværk, og nogle er sikre netværk. Et sikkert WLAN begrænser, hvem der har adgang til netværket. Der er forskellige niveauer af sikkerhed. Intel(R) PRO/Wireless kan hjælpe dig med nemt at oprette en sikkerhedsmetode til dit WLAN

Almindelige sikkerhedsmetoder til WLAN's anvender nøgler eller adgangskoder, hvor computeren der beder om adgang skal angive en nøgle eller en adgangskode. WLAN's kan også bruge krytptering til kodning af dataene. Med kryptering anvendes en hemmelig krypteringsnøgle til kodning af dataene, inden computeren sender dem. Den modtagende computer anvender samme nøgle til afkodning af dataene. Hvis du kobler dig på et eksisterende netværk, skal du anvende den krypteringsnøgle, du har fået af administratoren af det trådløse netværk. Hvis du opretter dit eget netværk, kan du opfinde din egen nøgle og bruge den på hver computer. Intel(R) PRO/Wireless kan hjælpe dig med dette. Den sikkerhedsmetode, der anvendes af din computer til at få WLAN-adgang, lagres i profilen. Se Sikkerhedsindstillinger for yderligere oplysninger.

### Identificer et trådløst netværk

Afhængig af et trådløst netværks størrelse og komponenter, kan det identificeres på mange forskellige måder:

- Netværksnavn eller SSID (Service Set Identifier): Identificerer et trådløst netværk. Alle trådløse enheder på netværket skal anvende den samme SSID. Dette er sandsynligvis den mest almindelige metode.
- BSS (Basic Service Set): Består af to eller flere trådløse noder, eller stationer, der har genkendt hinanden og har etableret kommunikation.
- Rundsendelses-SSID: Et adgangspunkt kan sende svar til computere der sender probe-packets med broadcast SSID. Hvis denne funktion er aktiveret for et adgangspunkt, kan enhver trådløs bruger tilslutte til adgangspunktet ved at anvende en tom (null) SSID.
- BSSID (Basic Service Set Identifier): En unik identifikator til hver trådløs enhed. BSSID er enhedens Ethernet MAC-adresse.
- Extended Service Set Identifier (ESSID): En speciel udgave af SSID, der anvendes til identifikation af et trådløst netværk, der omfatter adgangspunkter.
- IBSS (Independent Basic Service Set): En funktionsmåde i et 802.11-system, som tillader direkte kommunikation mellem 802.11-enheder uden opsætning af en kommunikationssession med et adgangspunkt.
- IBSSID (Independent Basic Service Set Identifier): En specialudgave af SSID der anvendes til idenfikation af et netværk med trådløse computere, konfigureret til at kommunikere direkte med hinanden, uden brug af et adgangspunkt.

### Valg af en trådløs netværkstilstand

Trådløse netværk kan fungere med eller uden adgangspunkter, afhængig af antallet af brugere på netværket. Infrastruktur-tilstand anvender adgangspunkter til at tillade trådløse computere at sende og modtage information. Trådløse computere sender til adgangspunktet, adgangspunkett modtager informationen og rundsender den til andre computere. Adgangspunktet kan også have forbindelse til et kabelført netværk eller til Internettet. Flere adgangspunkter kan arbejde sammen for at give dækning over et stort område.

Enhed-til-enhed-tilstand, der også kaldes for ad hoc tilstand, fungerer uden adgangspunkter og tillader at trådløse computere sender information direkte til andre trådløse computere. Du kan bruge ad-hoc-funktionen til at oprette computernetværk hjemme eller i det mindre kontor eller til opsætning af et midlertidigt trådløst netværk til et møde.

## Hvordan slår jeg min radio til og fra?

Du ønsker muligvis at slå din trådløse adapters radio til og fra under forskellige forhold: Eksempelvis kan det være nødvendigt at slukke radioen, når du går ombord i et fly. Du kan også slukke den for at spare batteristrøm.

Der er tre metoder til at slå radioen til og fra:

- Vd hjælp af hardwareknappen til den trådløse radio (findes muligvis ikke på alle computere).
- Brug af knappen Trådløs til/Trådløs fra i Intel(R) PROSet/Wireless.
- Brug af Windows.

Husk, at for at kunne forbinde til trådløse netværk, skal den trådløse radio tændes igen. Hvis du ikke kan tilslutte til et trådløst netværk, skal du kontrollere, at din radio er slået til bådemed hardwarekontakten og knappen Trådløs til/Trådløs fra i Intel(R) PROSet/Wireless.

Se Slå radio Til/Fra for yderligere oplysninger.

Tilbage til toppen

Tilbage til Indhold

Varemærker og ansvarsfralæggelser